Slika, ki vsebuje besede risba, znak

Opis je samodejno ustvarjen

**MESTNA OBČINA**

**NOVO MESTO**

*Seidlova cesta 1*

8000 Novo mesto

**NAČRT ZAŠČITE IN REŠEVANJA OB POJAVU EPIDEMIJE OZIROMA PANDEMIJE NALEZLJIVE BOLEZNI PRI LJUDEH V**

**MESTNI OBČINI NOVO MESTO**

**(Verzija 1.0)**

|  |  |  |  |
| --- | --- | --- | --- |
|  | **ORGAN** | **DATUM** | **PODPIS** |
| **IZDELAL/SKRBNIK** | SOU OD,  Klara Golić |  |  |
| **PISNO MNENJE O USKLAJENOSTI Z REGIJSKIM NAČRTOM** | URSZR – IZPOSTAVA NOVO MESTO |  |  |
| **ODOBRIL** | POVELJNIK OŠ CZ |  |  |
| **SPREJEL** | Župan MONM  Mag. Gregor Macedoni |  |  |

ŠTEVILKA: 842-3/2020-3

DATUM:

Kazalo vsebine

[1 POJAV NALEZLJIVIH BOLEZNI PRI LJUDEH 5](#_Toc51327949)

[1.1 Uvod 5](#_Toc51327950)

[1.2 Vrsta oblika in značilnosti nalezljivih bolezni 5](#_Toc51327951)

[1.3 Viri in poti širjenja nalezljivih bolezni pri ljudeh 6](#_Toc51327952)

[1.4 Pogostost pojavljanja nalezljivih bolezni v MONM 7](#_Toc51327953)

[1.5 Možen potek in pričakovan obseg pojavljanja nalezljivih bolezni pri ljudeh 8](#_Toc51327954)

[1.6 Verjetnost nastanka verižnih nesreč 10](#_Toc51327955)

[1.7 Sklepne ugotovitve 10](#_Toc51327956)

[2 OBSEG NAČRTOVANJA 12](#_Toc51327957)

[2.1 Temeljne ravni načrtovanja 12](#_Toc51327958)

[3 ZAMISEL IZVAJANJA ZAŠČITE, REŠEVANJA IN POMOČI 15](#_Toc51327959)

[3.1 Temeljne podmene načrta 15](#_Toc51327960)

[3.2 Zamisel izvedbe zaščite, reševanja in pomoči 15](#_Toc51327961)

[3.2.1 Koncept odziva ob pojavu epidemije oziroma pandemije nalezljive bolezni pri ljudeh 15](#_Toc51327962)

[3.3 Uporaba načrta 17](#_Toc51327963)

[4 SILE IN SREDSTVA ZA ZAŠČITO, REŠEVANJE IN POMOČ TER VIRI ZA IZVAJANJE NAČRTA 19](#_Toc51327964)

[4.1 Organi in organizacije, ki lahko sodelujejo pri izvedbi nalog iz občinske pristojnosti 19](#_Toc51327965)

[4.1.1 Občinski in državni organi 19](#_Toc51327966)

[4.1.2 Sile za zaščito, reševanje in pomoč v MONM 19](#_Toc51327967)

[4.2 Materialno – tehnična sredstva za izvajanje načrta 21](#_Toc51327968)

[4.3 Predvidena finančna sredstva za izvajanje načrta 22](#_Toc51327969)

[5 OPAZOVANJE, OBVEŠČANJE IN ALARMIRANJE 23](#_Toc51327970)

[5.1 Opazovanje in spremljanje širjenja nalezljivih bolezni pri ljudeh 23](#_Toc51327971)

[5.2 Obveščanje pristojnih organov in služb v MONM 23](#_Toc51327972)

[5.3 Obveščanje splošne javnosti 24](#_Toc51327973)

[6 AKTIVIRANJE SIL IN SREDSTEV ZA ZRP V MONM 25](#_Toc51327974)

[6.1 Aktiviranje občinskih sil ZRP 25](#_Toc51327975)

[6.2 Aktiviranje sredstev pomoči 26](#_Toc51327976)

[7 UPRAVLJANJE IN VODENJE 27](#_Toc51327977)

[7.1 Organi in njihove naloge 27](#_Toc51327978)

[7.1.1 Župan 27](#_Toc51327979)

[7.1.2 Občinska uprava 27](#_Toc51327980)

[7.1.3 Poveljnik CZ MONM 27](#_Toc51327981)

[7.1.4 SOU OD 28](#_Toc51327982)

[7.1.5 Policijska uprava Novo mesto 28](#_Toc51327983)

[7.1.6 Nacionalni inštitut za javno zdravje, OE Novo mesto 29](#_Toc51327984)

[7.1.7 Uprava za varno hrano, veterinarstvo in varstvo rastlin, OU Novo mesto 29](#_Toc51327985)

[7.1.8 Nacionalni laboratorij za zdravje, okolje in hrano (NLZOH), OU Novo mesto 30](#_Toc51327986)

[7.1.9 Zdravstveni inšpektorat RS, OE Novo mesto 30](#_Toc51327987)

[7.1.10 Nevladne in druge organizacije 30](#_Toc51327988)

[7.1.11 Enote in službe, ki jih organizirajo državni organi 30](#_Toc51327989)

[7.2 Operativno vodenje 31](#_Toc51327990)

[7.3 Organizacija zvez 32](#_Toc51327991)

[8 ZAŠČITNI UKREPI TER NALOGE ZAŠČITE, REŠEVANJA IN POMOČI 34](#_Toc51327992)

[8.1 Splošni in posebni zdravstveni ter drugi posebni ukrepi za preprečevanje in obvladovanje nalezljivih bolezni pri ljudeh 34](#_Toc51327993)

[8.2 Zaščitni ukrepi in naloge zaščite, reševanja in pomoči 36](#_Toc51327994)

[8.2.1 Prostorski, urbanistični, gradbeni in drugi tehnični ukrepi 37](#_Toc51327995)

[8.2.2 Biološka zaščita 38](#_Toc51327996)

[8.2.3 Prva pomoč in nujna medicinska pomoč 39](#_Toc51327997)

[8.2.4 Pomoč ogroženim in prizadetim občanom 40](#_Toc51327998)

[Vzorec: Nujna pomoč za dostavo hrane in zdravil ob epidemiji 44](#_Toc51327999)

[8.2.5 Zagotavljanje osnovnih pogojev za življenje 45](#_Toc51328000)

[9 OSEBNA IN VZAJEMNA ZAŠČITA 47](#_Toc51328001)

[10 RAZLAGA POJMOV IN KRAJŠAV 49](#_Toc51328002)

[10.1 Pomen pojmov 49](#_Toc51328003)

[10.2 Razlaga krajšav 50](#_Toc51328004)

[11 SEZNAM PRILOG IN DODATKOV 51](#_Toc51328005)

[11.1 Priloge 51](#_Toc51328006)

[11.2 Dodatki 52](#_Toc51328007)

[Vzorec: Nujna pomoč za dostavo hrane in zdravil ob epidemiji 53](#_Toc51328008)

# Kazalo slik

[Slika 1: Koncept odziva ob pojavu epidemije oziroma pandemije nalezljive bolezni pri ljudeh 17](#_Toc51325557)

[Slika 3: Shema obveščanja ob pojavu pandemije oziroma epidemije nalezljive bolezni v MONM 23](#_Toc51325558)

[Slika 4: Repetitorske postaje s kanali sistema ZA-RE 33](#_Toc51325559)

[Slika 5: Diagram poteka aktivnosti biološke zaščite 38](#_Toc51325560)

[Slika 6: Diagram poteka aktivnosti 41](#_Toc51325561)

[Slika 7: Diagram poteka aktivnosti zagotavljanja osnovnih pogojev za življenje 45](#_Toc51325562)

# Kazalo tabel

[Tabela 1: Razvrstitev MONM v razred ogroženosti ob pojavu nalezljivih bolezni pri ljudeh 12](#_Toc51325564)

[Tabela 2: Obveznosti nosilcev načrtovanja 13](#_Toc51325565)

[Tabela 3: Seznam repetitorjev na področju dolenjske regije 32](#_Toc51325566)

# POJAV NALEZLJIVIH BOLEZNI PRI LJUDEH

## Uvod

Občinski načrt zaščite in reševanja ob pojavu epidemije oziroma pandemije nalezljive bolezni pri ljudeh v Mestni občini Novo mesto (od tu naprej MONM), verzija 1.0. (v nadaljnjem besedilu: občinski načrt), je izdelala Skupna občinska uprava občin Dolenjske (SOU OD), na osnovi sprejetega temeljnega (državnega) načrta ter sprejetega načrta dolenjske regije, katera sta bila spremenjena in dopolnjena na podlagi izkušenj v času razglašene epidemije COVID-19 (marec – maj 2020).

Občinski načrt je izdelan na podlagi Zakona o varstvu pred naravnimi in drugimi nesrečami (Uradni list RS, št. [51/06](http://www.uradni-list.si/1/objava.jsp?sop=2006-01-2182) –UPB-1, [97/10](http://www.uradni-list.si/1/objava.jsp?sop=2010-01-5021) in [21/18](http://www.uradni-list.si/1/objava.jsp?sop=2018-01-0887) – ZNOrg), Zakona o nalezljivih boleznih (Uradni list RS, št. 33/06 – ZNB-UPB1 in 49/20), Uredbe o vsebini in izdelavi načrtov zaščite in reševanja (Uradni list RS, št. 24/12, 78/16 in 26/19), Uredbe o organiziranju, opremljanju in usposabljanju sil za zaščito, reševanje in pomoč (Uradni list RS, št. 92/07, 54/09, 23/11 in 27/16), Pravilnika o prijavi nalezljivih bolezni in posebnih ukrepih za njihovo preprečevanje in obvladovanje (Uradni list RS, št. 16/1999 in 58/17), Pravilnika o prevozu in pokopu posmrtnih ostankov (Uradni list RS, št. [53/17](http://www.uradni-list.si/1/objava.jsp?sop=2017-01-2417) in [56/17 – popr.](http://www.uradni-list.si/1/objava.jsp?sop=2017-21-2680)) in temelji na Oceni ogroženosti ob pojavu nalezljive bolezni pri ljudeh v MONM, št. 842-3/2020-2.

Iz Ocene ogroženosti ob pojavu nalezljivih bolezni pri ljudeh v MONM je razvidno, da tudi na območju MONM, tako kot na območju celotne Slovenije, obstaja nevarnost za pojav epidemije oziroma pandemije posamezne nalezljive bolezni pri ljudeh. V Oceni ogroženosti ob pojavu nalezljivih bolezni pri ljudeh v MONM so zbrani podatki o splošnih značilnostih, vrstah, poteh prenosa nalezljivih bolezni, obsegu, načinih in verjetnosti pojavljanja ter sistemu spremljanja nalezljivih bolezni pri ljudeh.

Načrt zaščite in reševanja ob pojavu nalezljivih bolezni pri ljudeh v MONM je izdelan za primer razglasitve epidemije ali pandemije posamezne nalezljive bolezni pri ljudeh, ko je potrebno poleg služb v zdravstveni dejavnosti in drugih služb, uporabiti tudi sile in sredstva za ZRP.

Občinski načrt zaščite in reševanja ob pojavu epidemije oziroma pandemije nalezljive bolezni pri ljudeh v MONM, ver. 1.0 je usklajen z Regijskim načrtom, št. 8421-22/2020-5-DGZR.

## Vrsta oblika in značilnosti nalezljivih bolezni

Nalezljive bolezni povzročajo patogeni organizmi, kot so bakterije, virusi, zajedavci, glive in plesni. Le-ti povzročajo nastanek in razvoj bolezni pri živalih in ljudeh. Nalezljive bolezni se prenašajo po zraku, s hrano in vodo ter z neposrednim stikom ali posredno, prek predmetov in površin. Prenašajo se s človeka na človeka ali z živali na človeka. Nalezljiva bolezen je posledica interakcije med biološkim agensom, gostiteljem in okoljem. Pogoji za začetek procesa so ustrezna izpostavljenost kužnemu agensu, skupek dejavnikov v okolju, ki omogočajo razvoj bolezni, in sprejemljiv gostitelj. Možnosti, da se nalezljiva bolezen širi v populaciji, so odvisne od verjetnosti prenosa med okuženo in dovzetno osebo, frekvence stikov v populaciji, od trajanja infektivnosti in deleža oseb v populaciji, ki so še imune oziroma neodzivne na okužbo.

Ločimo med okužbo in boleznijo. **Okužba** je posledica stika občutljivega gostitelja z morebitnim patogenim mikroorganizmom. Vir za večino okužb človeka je drug človek pa tudi živali in neživo okolje. To pomeni, da je izpostavljenost občutljivega posameznika okuženemu človeku ali živali oziroma okolju najpomembnejši dejavnik za pojav okužbe. **Bolezen** je eden izmed mogočih izidov okužbe, njen razvoj pa je odvisen tako od virulence agensa kot od dovzetnosti gostitelja.

## Viri in poti širjenja nalezljivih bolezni pri ljudeh

Nalezljive bolezni se širijo, kadar obstajajo pogoji za prenos mikroorganizma in se okužba lahko prenaša na dovzetne osebe. Okužbe se lahko pojavljajo množično, in sicer v obliki izbruhov, kopičenj, epidemij oziroma tudi pandemij.

**Izbruh** je pojav več primerov nalezljive bolezni kot pričakovano na določenem območju, v določenem časovnem obdobju in v določeni skupini ljudi.

**Epidemija** nalezljive bolezni je pojav nalezljive bolezni, ki po času in kraju nastanka ter številu prizadetih oseb presega običajno stanje in je zato potrebno takojšnje ukrepanje.

**Pandemija** je pojav posamezne nalezljive bolezni, ki se v obliki epidemij pojavlja v več regijah, državah in celinah. Pandemija se pojavi, ko povzročitelj nalezljive bolezni, ki je do tedaj krožil med prebivalstvom, postane sposoben okužiti veliko število ljudi, se širiti med ljudmi zaradi nizke ali neobstoječe odpornosti in povzroči bolezen pri večini okuženih.

Vir okužbe je oseba ali žival, iz katere kužni agens pride neposredno ali posredno na gostitelja.

**Poti prenosa nalezljive bolezni**

Nalezljive bolezni se lahko prenašajo:

* z neposrednim prenosom: neposredni stik (spolno prenosljive bolezni, influenca), kapljični prenos (meningokok, ošpice) in prenos iz matere na plod,
* s posrednim prenosom po zraku: prašni delci (ošpice), z okuženo vodo in hrano (hepatitis A), ob stiku s predmeti ter z vektorji oziroma prenašalci (klopi, komarji).

**Skupine bolezni glede na povzročitelja in najverjetnejšo pot prenosa**

Glede na povzročitelja in najverjetnejšo pot prenosa se nalezljive bolezni delijo v naslednje skupine:

* črevesne (nalezljive driske, griža, hepatitis (nalezljiva zlatenica), trebušni tifus, paratifus, otroška paraliza, kolera in okužbe s črevesnimi zajedavci),
* respiratorne (angina, gripa, pljučnica, tuberkuloza, meningitis, škrlatinka, ošpice, mumps, rdečke, norice, oslovski kašelj in davica),
* zoonoze (steklina, mikrosporija, bolezni, ki jih povzročajo zajedavci (toksokariaza, trakuljavost), slinavka, vranični prisad, salmoneloza, kampilobakterioza in jersinioza),
* bolezni kože in sluznic(garje, herpes, gnojne okužbe kože ter glivične okužbe kože in nohtov, sifilis in gonoreja, aids, klamidioze, hepatitis B in C),
* transmisivne (pegavica, povratna mrzlica, rumena mrzlica, denga, malarija, borelioza in klopni meningoencefalitis),
* bolezni, ki se prenašajo s krvjo (aids, hepatitis B in hepatitis C).

## Pogostost pojavljanja nalezljivih bolezni v MONM

Nalezljive bolezni so najpogostejše bolezni v populaciji. Ocenjujejo, da vsak prebivalec vsako leto enkrat do desetkrat zboli za akutno okužbo dihal in vsaj enkrat za akutno črevesno okužbo. Vse bolj pomembne in pogoste so transmisivne nalezljive bolezni, ki jih prenaša mrčes. Zaradi številnih potovanj po svetu so vse pogostejše tudi vnesene nalezljive bolezni, ki jih pri nas sicer do sedaj nismo imeli (COVID-19).

Nalezljive bolezni niso pomembne samo zaradi njihove pogostosti, temveč tudi zaradi možnih trajnih posledic. Agense, ki povzročajo nalezljive bolezni, povezujejo tudi s kroničnimi boleznimi, kot so reaktivni artritis, rana na želodcu, rak, neplodnost ipd.

V letu 2017 je bilo na območju dolenjske regije prijavljenih devet (9) različnih izbruhov nalezljivih bolezni, v letu 2018 osem (8) in v letu 2019 prav tako osem (8) izbruhov. Do prve polovice leta 2020 je bilo v dolenjski regiji prijavljenih šest (6) izbruhov nalezljivih bolezni (vir: publikacije NIJZ 2017-2020).

Največ je bilo zabeleženih izbruhov črevesnih nalezljivih bolezni, sledijo izbruhi respiratornih nalezljivih bolezni, le-ti pa so se najpogosteje pojavljali v domovih starejših občanov, sledijo osnovne šole, vrtci, dijaški domovi, zdravilišča in gostinski obrati.

V letu 2017 je bilo v naši regiji prijavljenih 4935 primerov nalezljivih bolezni, v letu 2018 pa 4391. V letu 2017 so bili prijavljeni štirje primeri smrti zaradi nalezljivih bolezni, leta 2018 pa osem (Vir: Epidemiološko poročilo NIJZ za leti 2017 in 2018).

12. marca 2020 je minister za zdravje razglasil epidemijo nalezljive bolezni SARS-CoV-2 (COVID-19) na območju Republike Slovenije.

Poveljnik CZ RS je 13. 3. 2020 izdal sklep o aktiviranju Državnega načrta zaščite in reševanja ob pojavu epidemije oziroma pandemije nalezljive bolezni pri ljudeh zaradi COVID-19.

Do konca meseca maja 2020 je bilo v dolenjski regiji s SARS-CoV-2 okuženih 141 ljudi, največ v Občini Metlika, kjer je prišlo do okužbe v domu starejših občanov (73). Število umrlih je bilo 18, od tega 17 v Metliki in eden v Trebnjem.

V dolenjski regiji je bilo do 22. 8. 2020 okuženih 51 oseb, v MONM pa 28.

(Vir: Epidemiološko poročilo NIJZ za leto 2016, 2017, 2018 in NIJZ- dnevno spremljanje okužb s SARS-CoV-2 (Covid 19)).

## Možen potek in pričakovan obseg pojavljanja nalezljivih bolezni pri ljudeh

Nalezljive bolezni, ki se lahko pojavijo kot posamezni primeri ali v obliki izbruhov, so:

* driska, in sicer različnih povzročiteljev (bakterije, virusi, paraziti), zlasti pri ranljivi populaciji (otroci, ostareli, vojaki, turisti, zdravstveno osebje),
* okužbe s hrano in vodo,
* zoonoze,
* legioneloza (hoteli, razpršilci vode, klimatski stolpi, vodometi, bolnišnično okolje),
* oslovski kašelj, norice, ošpice in mumps,
* stafilokokne okužbe (domače in bolnišnično okolje, oddelki za novorojenčke ter kirurški oddelki),
* streptokokne okužbe – angina (otroci, v vojašnicah in bolnišnicah),
* okužbe, ki jih povzročajo virusi influence, respiratorni sincicijski virus in drugi povzročitelji akutnih okužb dihal.

Število zbolelih je odvisno od številnih dejavnikov, med njimi od vrste mikroba, deleža neimunih prebivalcev, načina širjenja bolezni itn.

V MONM lahko pričakujemo predvsem:

1. **pojav nalezljivih bolezni pri ljudeh (epidemija ali pandemija) večjega obsega:**

V današnjem času se človeštvo spopada z nalezljivimi boleznimi, katerih incidenca narašča ali pa predstavlja tveganje za porast bolezni v prihodnje. To so nove bolezni, ki jih povzročajo novoodkriti mikroorganizmi (SARS, ebola, novi koronavirus (SARS, CoV, MERS-CoV)), nove nalezljive bolezni, ki nastanejo zaradi spremembe poznanih mikrobov (pandemska influenca AH1N1 iz leta 2009, aviarna influenca AH7N9), znane nalezljive bolezni, ki se širijo na nova zemljepisna območja (denga, West Nile (virus zahodnega Nila), čikungunja), že znane bolezni, ki postanejo ponovna težava zaradi odpornosti na zdravila (tuberkuloza, meningokokni meningitis), bolezni, ki so povezane z zaužitjem hrane, bolezni, ki so povezane s preskrbo z nekakovostno pitno vodo ali bolezni, ki se znova pojavijo zaradi prenehanja izvajanja javnozdravstvenih ukrepov (bolezni, proti katerim cepimo, na primer ošpice in otroška paraliza). Posebno vrsto nevarnosti predstavlja namerno oziroma nenamerno širjenje bioloških agensov (antraks, koze itn.).

Pojav epidemije oziroma pandemije nalezljive bolezni pri ljudeh ni le pomembna javnozdravstvena težava, temveč tudi širša družbena težava, v izjemno veliki razsežnosti pojava pandemije lahko namreč zboli 25-45% populacije. Množični izbruh nalezljive bolezni lahko spremlja tudi visoka stopnja umrljivosti.

Glede na različne in hitre načine širitve nalezljivih bolezni, povečanega števila migracij, večje odpornosti bolezni na antibiotike ter cepiva, povečanega števila oseb, ki zavračajo cepljenja itd., je v MONM moč predvideti pojav vseh aktivnih oblik nalezljivih bolezni.

1. **pojav nalezljivih bolezni pri ljudeh (izbruh ali epidemijo) kot posledico naravne ali druge nesreče**

Ob naravnih in drugih nesrečah se lahko zelo hitro poslabšajo osnovne življenjske razmere, zato je posledično višje tveganje za pojav in širjenje nalezljivih bolezni pri ljudeh predvsem ob potresih, poplavah, nevarnih boleznih pri živalih, nesrečah z nevarnimi snovmi, terorističnih napadih… Ob tovrstnih nesrečah poteka ukrepanje skladno z načrti zaščite in reševanja glede na nesrečo in glede na razmere (potres, poplava). V primeru sočasnega pojava nalezljive bolezni, aktivnosti odziva na nalezljivo bolezen vodi in usklajuje minister pristojen za zdravje.

Poleg nalezljivih bolezni obstajajo tudi številne druge nevarnosti za zdravje pri ljudeh, ki lahko zaradi svojega obsega ali resnosti ogrozijo zdravje ljudi. Med take nevarnosti sodijo tudi dogodki povezani s hrano oziroma krmo.

Zagotavljanje varnosti živil v RS določata zakonodaja Unije – Uredba (ES) št. 178/2002 ter uredbe s področja higiene živil –ter nacionalna zakonodaja. Uprava RS za varno hrano, veterinarstvo in varstvo rastlin je v sodelovanju z Ministrstvom za zdravje in NIJZ pripravila Načrt ukrepov za obvladovanje nenavadnih dogodkov, povezanih s hrano oziroma krmo. Dokument opredeljuje postopke sodelovanja vseh pristojnih organov na področju varne hrane in krme ter javnega zdravja, še posebej epidemiološke službe, pri identifikaciji tveganj in obvladovanju nenavadnih dogodkov, ki predstavljajo tveganje za zdravje ljudi.

## Verjetnost nastanka verižnih nesreč

Glede na pričakovane posledice naravnih in drugih nesreč v MONM, se ob pojavu posamezne nesreče lahko pojavi nalezljiva bolezen ali obratno. V obeh primerih velja, da izvajamo ukrepe preprečevanja nastanka oziroma širjenja nalezljive bolezni, ko gre za naslednje nesreče:

* **ob potresu z močnimi poškodbami** (intenzitete Vlll EMS ali več) – Območje MONM spada v VIII. stopnjo po EMS, kar predstavlja povečano tveganje za pojav rušilnega potresa,
* **ob katastrofalnih poplavah** – MONM je sicer manj ogrožena zaradi poplav, kar je spričo znatnega deleža kraškega terena tudi razumljivo, je pa nekaj večja ogroženost ob reki Krki in še to pretežno v spodnjem toku te reke,
* **ob jedrski nesreči** – najbolj ogroženo območje je širše območje okoli Nuklearne elektrarne Krško (25-kilometrski pas), v MONM pa je predvideno sprejemališče evakuiranih, kar predstavlja neposredno ogroženost,
* **ob pojavu posebno nevarnih bolezni živali**– ljudje se lahko okužijo z zoonozami pri neposrednem stiku z živalmi in z uživanjem kontaminiranih živil, ki izvirajo od okuženih živali,
* **ob uporabi orožij ali sredstev za množično uničevanje v teroristične namene oziroma terorističnem napadu s klasičnimi sredstvi oziroma terorističnem napadu s klasičnimi sredstvi (uporaba biološkega orožja)** – ogrožena so območja kritične infrastrukture (Komunala Novo mesto, Elektro Ljubljana, p.e. Novo mesto,Krka d.d. itd.),
* **ob nesrečah z nevarnimi snovmi** – večje tveganje predstavlja predvsem Krka d. d.

Ob tovrstnih nesrečah poteka ukrepanje skladno z načrti zaščite in reševanja glede na vrsto nesreče. V primeru sočasnega pojava nalezljive bolezni, aktivnosti odziva na nalezljivo bolezen vodi in usklajuje minister pristojen za zdravje.

## Sklepne ugotovitve

Nalezljive bolezni pri ljudeh niso le pomembna javnozdravstvena težava, temveč tudi realna grožnja današnjega časa. Pojav nalezljive bolezni predstavlja veliko obremenitev predvsem zdravstvenega sistema in kritičnih infrastruktur, močno vpliva na življenje v občini in celotni regiji ter pogosto posega v človekove pravice, na kar smo občutljivi in moramo biti zato naj pripravljeni.

Pojav epidemije ali pandemije nalezljivih bolezni pri ljudeh ima lahko:

* **politični vpliv**: socialni nemiri, nezadovoljstvo prebivalcev,
* **socialno-varnostni vpliv**: slabši ekonomski položaj prebivalcev in slabša preskrba s hrano, vodo, zdravili ter drugimi dobrinami, kar lahko pripelje do socialnih nemirov. Povečano povpraševanje po dobrinah ima za posledico dvigovanje cen dobrin. Povečano je tudi družbeno breme zaposlenih, pojavijo se lahko ropi zdravil ali zaščitne opreme, osnovnih življenjskih dobrin in premoženja ter ponaredki zdravil in zaščitne opreme,
* **ekonomski vpliv z gospodarsko in ekonomsko škodo**: na eni strani pomanjkanje delovne sile, na drugi strani pa povečanje brezposelnosti zaradi zmanjšanega obsega proizvodnje v industriji, kmetijstvu in pri trgovanju, kar vpliva na bruto domači proizvod,
* **vpliv na kakovost bivanja in družbeno vključenost prebivalstva**: prenehanje izvajanja kulturnih dogodkov in drugih dejavnosti kulture vpliva ne samo na poslabšanje ekonomskega položaja tistih prebivalcev, ki se poklicno ukvarjajo s kulturo ali sodelujejo pri izvajanju kulturnih dejavnosti, temveč ima tudi širše družbene posledice, vključno z zadovoljevanjem socialnih, kulturnih in duhovnih potreb državljanov.

Za učinkovito spopadanje z nalezljivo boleznijo je treba zagotoviti:

* hitro prepoznavanje pojava nalezljive bolezni,
* takojšnje ukrepanje ob pojavu epidemije,
* učinkovito izvajanje ukrepov za omejitev širjenja okužbe,
* učinkovito delovanje zdravstvenega sistema in
* prilagoditev celotne družbe za delovanje v razmerah epidemije/pandemije.

Nalezljiva bolezen se lahko širi zelo hitro in v valovih, dolžino in trajanje vsakega vala pa ni vedno mogoče napovedati. Nalezljiva bolezen je lahko pogosto povezana z visoko stopnjo obolevnosti in umrljivosti.

Obseg nalezljive bolezni in starostne skupine, ki jih bo pandemija najbolj prizadela, ni mogoče vnaprej predvideti.

|  |  |
| --- | --- |
| **P – 1000(1)** | Ocena ogroženosti ob pojavu nalezljivih bolezni pri ljudeh v MONM |

# OBSEG NAČRTOVANJA

## Temeljne ravni načrtovanja

Temeljni načrt zaščite in reševanja ob pojavu epidemije oziroma pandemije nalezljive bolezni pri ljudeh je državni načrt, izdelan za primer razglasitve epidemije ali pandemije posamezne nalezljive bolezni pri ljudeh.

Načrt zaščite in reševanja ob pojavu epidemije oziroma pandemije nalezljive bolezni pri ljudeh v MONM je izdelan za pojav epidemije nalezljivih bolezni na območju MONM.

MONM je v skladu z obveznostmi nosilcev načrtovanja razporejena v 3. razred ogroženosti, kar pomeni, da je potrebno izdelati del načrta zaščite in reševanja oziroma dokumente, v katerih se predvidi način obveščanja ter se razdela izvajanje določenih zaščitnih ukrepov in nalog ZRP.

**Odločitev župana MONM je, da se Načrt zaščite in reševanja ob pojavu epidemija oziroma pandemije nalezljive bolezni pri ljudeh v MONM izdela celoti.**

Tabela 1: Razvrstitev MONM v razred ogroženosti ob pojavu nalezljivih bolezni pri ljudeh

|  |  |  |  |  |  |
| --- | --- | --- | --- | --- | --- |
| Občina | 1. razred ogroženosti občin | 2. razred ogroženosti občin | 3. razred ogroženosti občin | 4. razred ogroženosti občin | 5. razred ogroženosti občin |
| MONM |  |  | **X** |  |  |

(vir: Regijska ocena ogroženosti ob pojavu nalezljivih bolezni pri ljudeh, v1.0, 2016)

V MONM v skladu s 6. členom Uredbe o vsebini in izdelavi načrtov zaščite in reševanja (Uradni list RS, št. 24/12, 78/16 in 26/19) in tem načrtom, izdelajo Načrt dejavnosti, vse organizacije, ki opravljajo vzgojno izobraževalno, socialno, zdravstveno ali drugo dejavnost, ki obsega tudi oskrbo ali varovanje 30 ali več oseb. Seznam organizacij se nahaja v prilogi Seznam nosilcev načrtovanja (P-19(1)).

|  |  |
| --- | --- |
| **P – 19(1)** | Seznam nosilcev načrtovanja |

Nosilci načrtovanja načrtujejo načrte dejavnosti v skladu z usmeritvami pristojnih ministrstev, uskladijo pa jih z občinskim načrtom zaščite in reševanja v MONM.

Nosilci načrtovanja v načrtu dejavnosti določijo:

* ukrepe in naloge,
* nosilce za izvajanje ukrepov in nalog,
* način izvajanja ukrepov in nalog,
* organizacijo delovanja,
* materialna, finančna in druga sredstva za izvajanje nalog, z namenom, da se zmanjšajo posledice nesreče na izvajanje dejavnosti.

Nosilci načrtovanja morajo zagotavljati stalno zalogo zaščitnih in drugih sredstev ter tolikšno zalogo opreme, da bi le-ta zadostovala enomesečnemu (1) delovanju v primeru razglašene epidemije. Nosilci načrtovanja morajo ravno tako načrtovati finančna sredstva za čas razglašene epidemije, ključni nosilci pa morajo načrtovati rezervo za tri (3) mesece delovanja resorja v pogojih epidemije.

Tabela 2: Obveznosti nosilcev načrtovanja

|  |  |
| --- | --- |
| Razred ogroženosti | Obveznosti nosilcev načrtovanja |
| 1 | **Ni obveznosti.** |
| 2 | **Ni treba izdelati** načrta zaščite in reševanja, **priporočljivo** pa je pripraviti del načrta oziroma dokumente, v katerih predvidijo način obveščanja ter razdelajo izvajanje s tem načrtom določenih zaščitnih ukrepov in nalog ZRP. |
| 3 | **Treba je izdelati del načrta** zaščite in reševanja oziroma dokumente, v katerih predvidijo način obveščanja ter razdelajo izvajanje s tem načrtom določenih zaščitnih ukrepov in nalog ZRP. |
| 4 | **Treba je izdelati del načrta** zaščite in reševanja oziroma dokumente, v katerih predvidijo način obveščanja ter razdelajo izvajanje s tem načrtom določenih zaščitnih ukrepov in nalog ZRP, **priporočljivo** pa je izdelati načrt zaščite in reševanja v celoti. |
| 5 | **Treba je izdelati načrt** zaščite in reševanja **v celoti.** |

|  |  |
| --- | --- |
| **P – 19(1)** | Seznam nosilcev načrtovanja |

Z občinskim načrtom zaščite in reševanja ob pojavu epidemije oziroma pandemije nalezljive bolezni pri ljudeh verzija 1.0 se urejajo:

* priprava in izvajanje zaščitnih ukrepov,
* priprava in izvajanje nalog ZRP,
* vodenje sil ZRP,
* usklajevanje in sodelovanje z državnimi organi v MONM ter usklajevanje delovanja med dolenjsko regijo in MONM.

V načrtu so določeni tudi nekateri splošni in posebni zdravstveni ukrepi ter drugi posebni ukrepi za preprečevanje in obvladovanje nalezljivih bolezni pri ljudeh, ki jih skladno z Zakonom o nalezljivih boleznih odreja Vlada RS ali minister, pristojen za zdravje, pri čemer, če je treba, sodelujejo tudi sile in sredstva za ZRP.

|  |  |
| --- | --- |
| **P – 17/01(1)** | Evidenčni list o vzdrževanju načrta ZiR ob pojavu epidemije oz. pandemije nalezljive bolezni v MONM |

# ZAMISEL IZVAJANJA ZAŠČITE, REŠEVANJA IN POMOČI

## Temeljne podmene načrta

Temeljne podmene načrta zaščite in reševanja ob pojavu epidemije oziroma pandemije nalezljive bolezni pri ljudeh so:

1. Občinski načrt zaščite in reševanja ob pojavu epidemije oziroma pandemije nalezljive bolezni pri ljudeh je izdelan za primer razglasitve epidemije ali pandemije nalezljive bolezni pri ljudeh v MONM, ko je potrebno, poleg služb v zdravstveni dejavnosti in drugih služb, uporabiti tudi občinske sile in sredstva za ZRP.
2. Odziv v MONM bo usklajen z usmeritvami NIJZ in odločitvami poveljnika CZ MONM.
3. Za izvajanje operativnih nalog sil za ZRP je odgovoren poveljnik CZ MONM.
4. Življenja prebivalcev so ob epidemiji oziroma pandemiji nalezljive bolezni pri ljudeh lahko ogrožena, zato morajo biti prebivalci na okuženih in ogroženih območjih, kjer obstaja tveganje za širjenje nalezljive bolezni, pravočasno in objektivno obveščeni o pričakovani nevarnosti, možnih posledicah, ukrepih in nalogah za zmanjšanje in odpravo posledic ter o ravnanju ob dogodku, ki pomeni tveganje za zdravje ljudi. V nadaljevanju načrta je natančneje določeno obveščanje prebivalcev.
5. V primeru, da v razmerah epidemije oziroma pandemije nalezljive bolezni v MONM, sile in sredstva za obvladovanje razmer ne zadoščajo oziroma z njimi ne razpolagamo, zaprosi MONM za pomoč najprej sosednje občine, nato Regijski štab CZ za Dolenjsko (poveljnik CZ dolenjske regije), le – ta pa po potrebi tudi državo.
6. MONM v nadaljevanju načrta določa načine oziroma aktivnosti izvajanja osebne in vzajemne zaščite.

## Zamisel izvedbe zaščite, reševanja in pomoči

### Koncept odziva ob pojavu epidemije oziroma pandemije nalezljive bolezni pri ljudeh

Koncept odziva ob pojavu nalezljivih bolezni pri ljudeh:

1. **POJAV PRVIH PRIMEROV POVZROČITELJA NALEZLJIVE BOLEZNI**


* posamezen izbruh ali nekaj izbruhov nalezljive bolezni pri ljudeh spremljajo in obvladujejo službe v zdravstveni dejavnosti.

1. **POJAV VEČJEGA ŠTEVILA OKUŽENIH IN OBOLELIH V SLOVENIJI**

* aktivnosti na ravni MONM izvajata ZD Novo mesto in SB Novo mesto, v okviru mreže javne zdravstvene službe,
* sile za ZRP v MONM so v stanju pripravljenosti za pomoč pri zagotavljanju pogojev za delovanje zdravstva v razmerah epidemije/pandemije,
* s pripravami na izvajanje nalog v razmerah epidemije oziroma pandemije se prične na vseh nivojih načrtovanja in pri vseh nosilcih načrtovanja ter izvajalcih nalog po načrtih.

1. **RAZGLASITEV EPIDEMIJE/PANDEMIJE**

* poleg zdravstva so vključena resorna ministrstva, ki izvajajo ukrepe za zmanjševanje širjenja bolezni na svojem področju in v skladu z usmeritvami zdravstva, sile za ZRP, javni zavodi na področju ZRP, Rdeči križ Slovenije, prostovoljne in humanitarne organizacije, mednarodne organizacije,
* sile za ZRP iz pristojnosti MONM pri izvajanju zaščitnih ukrepov in nalog ZRP vodi poveljnik CZ MONM s štabom CZ občine, v sodelovanju s poveljnikom CZ dolenjske regije, MZ in NIJZ. Poveljnik CZ MONM poroča poveljniku CZ dolenjske regije o vključevanju sil za ZRP, ki so na razpolago v MONM,
* na podlagi poteka epidemije oziroma pandemije nalezljive bolezni pri ljudeh NIJZ ocenjuje razmere na terenu ter pripravlja strokovna priporočila in sporočila. MZ o tem obvešča pristojne organe in javnost, v skladu z načrtom komuniciranja;
* z aktiviranjem državnega načrta se aktivirajo tudi regijske in občinske sile ter sredstva za ZRP in pa načrti zaščite in reševanja ali posamezni deli občinskih načrtov zaščite in reševanja na **ogroženih oziroma okuženih območjih**,
* po aktiviranju občinskega načrta poveljnik CZ MONM obvešča pristojne organe in javnost o načrtovanih zaščitnih ukrepih in nalogah ZRP, njihovem poteku, izvedbi ter vključenih silah za ZRP in vodenju ZRP.



Slika 1: Koncept odziva ob pojavu epidemije oziroma pandemije nalezljive bolezni pri ljudeh

## Uporaba načrta

Načrt zaščite in reševanja ob pojavu epidemije oziroma pandemije nalezljive bolezni pri ljudeh v MONM se aktivira, ko je razglašena epidemija oziroma pandemija nalezljive bolezni pri ljudeh na območju MONM in je potrebno, poleg služb v zdravstveni dejavnosti in drugih služb, uporabiti tudi sile in sredstva za ZRP MONM ter izvajati zaščitne ukrepe in naloge ZRP.

V primeru izbruha nalezljive bolezni v MONM, ko še ni aktiviran regijski oziroma državni načrt zaščite in reševanja ob pojavu epidemije oziroma pandemije, poveljnik CZ MONM aktivira načrt zaščite in reševanja ob pojavu epidemije oziroma pandemije nalezljive bolezni v MONM na predlog lokalne zdravstvene ustanove ter pristojnega epidemiologa. Načrt se aktivira, ko redne službe ne obvladujejo več razmer na območju MONM in ko je na zahtevo zdravstva potrebno aktivirati občinske sile ZRP. Navodila in ukrepe določi OE NIJZ Novo mesto .

V primeru aktiviranega regijskega načrta zaščite in reševanja ob pojavu epidemije oziroma pandemije nalezljive bolezni pri ljudeh, poveljnik CZ MONM aktivira občinski načrt zaščite in reševanja ob pojavu epidemije oziroma pandemije nalezljive bolezni pri ljudeh v primeru, da je v MONM ogroženo oziroma okuženo območje.

Odločitev o aktiviranju Načrta zaščite in reševanja ob pojavu epidemije oziroma pandemije nalezljive bolezni pri ljudeh v MONM sprejme poveljnik CZ MONM in o tem izda sklep.

O aktiviranju Načrta poveljnik CZ MONM obvesti poveljnika CZ dolenjske regije.

|  |  |
| --- | --- |
| **D – 1(1)** | Načrt dejavnosti MONM je ob naravnih in drugih nesrečah |
| **D – 5** | Vzorec sklepa o aktiviranju načrta ZiR ob nesreči |
| **D – 6** | Vzorec sklepa o preklicu izvajanja zaščitnih ukrepov in nalog ZRP |

# SILE IN SREDSTVA ZA ZAŠČITO, REŠEVANJE IN POMOČ TER VIRI ZA IZVAJANJE NAČRTA

## Organi in organizacije, ki lahko sodelujejo pri izvedbi nalog iz občinske pristojnosti

### Občinski in državni organi

* NIJZ območna enota Novo mesto,
* izpostava URSZR Novo mesto,
* NLZOH Novo mesto,
* MZ, zdravstveni inšpektorat RS, OE Novo mesto ,
* župan MONM,
* občinska uprava MONM,
* SOU OD,
* Policijska uprava Novo mesto,
* URSVHVVR, OU Novo mesto.

### Sile za zaščito, reševanje in pomoč v MONM

#### Enote, službe in organi CZ v MONM

* poveljnik CZ MONM,
* namestnik poveljnika CZ MONM,
* štab CZ MONM,
* poverjeniki CZ,
* enote za prvo pomoč,
* tehnično reševalne enote,
* enote za RKB zaščito,
* enote za uporabo zaklonišč,
* služba za podporo.

|  |  |
| --- | --- |
| **P – 4(1)** | Pregled dolžnostnih sil za ZIR v MONM |

#### Gasilske enote MONM

Javno gasilsko službo (JGS) MONM sestavljajo: Poklicna gasilska enota Javni zavod - Gasilsko reševalni center Novo mesto (JZ GRC) in osemnajst (18) prostovoljnih gasilskih enot združenih v gasilsko poveljstvo občine (GPO). Poklicna gasilska enota GRC Novo mesto je osrednja enota v občini, ki posreduje na območju celotne občine in v skladu z operativnim gasilskim načrtom JGS občine. Prostovoljne gasilske enote so razdeljene v 3 sektorje, aktivno pa je tudi industrijsko gasilsko društvo Krka, Tovarna zdravil Novo mesto.

|  |  |
| --- | --- |
| **P – 10(1)** | Podatki o gasilskih enotah |
| **P - 11(1)** | Seznam gasilsko operativnega kadra |

#### Enote ter službe društev in drugih nevladnih organizacij

* OZRK Novo mesto,
* Župnijska Karitas,
* Zveza tabornikov Slovenije (Rod sivih jelš, Rod mirne reke, Rod gorjanskih tabornikov),
* Združenje slovenskih katoliških skavtinj in skavtov,
* druge prostovoljne in nevladne organizacije (P-8(1)).

|  |  |
| --- | --- |
| **P - 8(1)** | Pregled humanitarnih, prostovoljnih in ostalih tovrstnih organizacij |
| **P- 9(1)** | Pregled društev, klubov, organizacij, ki sodelujejo pri izvedbi nalog ZRP lokalnega pomena |

#### Enote, službe, zavodi, ki jih organizirajo državni organi in MONM

* javna zdravstvena služba – Zdravstveni dom in nujna medicinska pomoč,
* Splošna bolnišnica Novo mesto,
* veterinarske organizacije s koncesijo,
* CSD Dolenjska in Bela Krajina (enota Novo mesto).

|  |  |
| --- | --- |
| **P - 6(1)** | Pregled zdravstvenih domov, zdravstvenih postaj, reševalnih postaj, splošnih in specialističnih bolnišnic, domov starejših občanov, CSD |
| **P - 7(1)** | Pregled veterinarskih organizacij, zavetišč in društev |

## 

## Materialno – tehnična sredstva za izvajanje načrta

Materialno-tehnična sredstva za izvajanje načrta so poleg potrebnih sredstev za izvajanje dejavnosti nosilca izdelave načrta še osebna in skupinska zaščitna ter reševalna oprema in orodja za delovanje sil za ZRP ter pa objekti.

Potrebna materialno-tehnična sredstva zagotavljajo (nabavljajo, skladiščijo, vzdržujejo, distribuirajo, itd.) nosilci izdelave načrtov dejavnosti iz poglavja 2.1. tega načrta za najmanj en mesec delovanja (ključni nosilci morajo načrtovati rezervo za tri mesece delovanja).

Ob epidemiji oziroma pandemiji nalezljive bolezni pri ljudeh se predvideva uporaba naslednje opreme in sredstev:

* sredstva za osebno in skupinsko zaščito, različne ravni za zaščito dihal ali delov ali celega telesa, glede na potrebe, ki jih skupaj opredelita zdravstvo in izvajalec dejavnosti,
* razkužila in naprave za njihovo aplikacijo,
* dodatna ali prilagojena oprema za izvajanje dejavnosti v pogojih epidemije.

Okvirna vrsta in količina potrebnih sredstev za posamezno nalezljivo bolezen oziroma skupine bolezni je določena v prilogi P- 1002(1).

|  |  |
| --- | --- |
| **P - 15(1)** | Pregled osebne in skupne opreme in sredstev pripadnikov občine za ZRP |
| **P -1002(1)** | Pregled – ocena potrebnih sil in sredstev ZRP |

**Državne rezerve materialnih sredstev za ZRP (DRMS)**

DRMS so namenske zaloge opreme za zaščito, reševanje in pomoč, ki vključujejo tudi opremo za delovanje ob izbruhu nalezljive bolezni. URSZR določen del DRMS skladišči v RLC in je namenjen za potrebe regije oziroma za pomoč izven regije.

URSZR načrtuje in izvaja letne nabave za namen dopolnjevanja DRMS. O uporabi DRMS za primer naravnih in drugih nesreč in za pomoč prizadetim ob pojavu nalezljivih bolezni pri ljudeh odloča Vlada RS, v nujnih primerih pa o njihovi uporabi odloči poveljnik CZ RS.

DRMS so skladiščene v DLC Roje in regijskih logističnih centrih (skladišče dolenjske regije – Sela pri Otovcu, Črnomelj).

## Predvidena finančna sredstva za izvajanje načrta

Finančna sredstva MONM načrtuje za sodelujoče sile ZRP za:

* stroške operativnega delovanja (povračila stroškov za aktivirane pripadnike CZ in druge sile ZRP),
* stroške dodatnega skladiščenja, vzdrževanja in servisiranja uporabljene opreme,
* stroške usposabljanja enot in služb,
* materialne in logistične stroške (organizacijske in prevozne stroške, prehrano, nastanitev ipd.),
* stroške izvedbe ukrepov.

|  |  |
| --- | --- |
| **D - 1013** | Usmeritve za določitev upravičenih stroškov nosilcev načrtovanja za izvajanje nalog iz načrta |

# 

# OPAZOVANJE, OBVEŠČANJE IN ALARMIRANJE

## Opazovanje in spremljanje širjenja nalezljivih bolezni pri ljudeh


Spremljanje nalezljivih bolezni v RS izvaja NIJZ, za območje MONM pa je pristojna območna enota NIJZ Novo mesto, na podlagi Zakona o nalezljivih boleznih.

## Obveščanje pristojnih organov in služb v MONM

ReCO Novo mesto po prejemu obvestila CORS o razglasitvi epidemije oziroma pandemije nalezljive bolezni pri ljudeh v RS obvesti pristojne osebe, določene za sprejem obvestil ob pojavu nesreč v MONM.

Poveljnik CZ, namestnik poveljnika CZ, ostali odgovorni s področje ZiR (s strani občine) in druge osebe po seznamu odgovornih oseb MONM se obvestijo med seboj.

Na enak način ReCO Novo mesto posreduje tudi vse ostale informacije iz CORS.



Slika 3: Shema obveščanja ob pojavu pandemije oziroma epidemije nalezljive bolezni v MONM

|  |  |
| --- | --- |
| **P - 1(1)** | Podatki o odgovornih osebah v MONM in SOU OD |
| **P - 2(1)** | Podatki o odgovornih osebah, ki se jih obvešča v primeru nesreče |
| **P – 4(1)** | Pregled dolžnostnih sil za ZIR v MONM |

## Obveščanje splošne javnosti

Ob razglašeni epidemiji oziroma pandemiji je obveščanje splošne javnosti v državni pristojnosti.

Po aktiviranju poveljnika in namestnika CZ MONM ter Štaba CZ MONM, sporočila za javnost, glede poteka zaščitno-reševalnih aktivnosti, pripravi in posreduje v objavo poveljnik CZ MONM ali član štaba CZ, katerega v primeru epidemije oziroma pandemije določi poveljnik CZ MONM. Vse aktivnosti morajo biti usklajene z navodili NIJZ.

Obveščanje javnosti ob nesrečah poteka v medijih, ki morajo po predpisih in na zahtevo državnih organov, javnih podjetij in zavodov brez odlašanja brezplačno objaviti nujno sporočilo v zvezi z resno ogroženostjo življenja, zdravja ali premoženja ljudi, povezano z resnim tveganjem za življenje, zdravje ali premoženje ljudi, kulturne in naravne dediščine ter varnosti države.

Za takojšnje posredovanje sporočil organov MONM za javnost, so zadolženi in pristojni:

* MONM:
  + letaki in brezplačne brošure - nenaslovljena pošiljka na vsa gospodinjstva v občini,
  + preko spletnih kanalov in družabnih omrežji (spletna stran občine, družabna omrežja – Facebook, Instagram),
* Radio Krka,
* Radio Sraka,
* Radio Aktual,
* Radio Slovenija,
* Radio 1,
* Televizija Vaš Kanal,
* Dolenjski list (spletni portal in tiskana oblika)
* in drugi (opredeljeni v prilog P-5(1))

ReCO Novo mesto posreduje dnevne in izredne informativne biltene CORS, ki so pripravljeni na podlagi sporočil za javnost na državni ravni in vsebujejo podrobnejše informacije.

|  |  |
| --- | --- |
| **P – 5(1)** | Seznam medijev, ki bodo posredovali obvestila o izvedenem alarmiranju in napotke za izvajanje zaščitnih ukrepov |

# AKTIVIRANJE SIL IN SREDSTEV ZA ZRP V MONM

## Aktiviranje občinskih sil ZRP

Enote, službe in druge operativne sestave sil za ZRP ter pogodbenike, ki so v pristojnosti MONM, aktivira poveljnik štaba CZ MONM.

Ekološki laboratorij z mobilno enoto ter zavode in druge organizacije, ki so na podlagi pogodbe z URSZR pristojni za identifikacijo nevarnih snovi oziroma svetovanje pri izvajanju intervencij, aktivira CORS.

O protiepidemijskih zdravstvenih ukrepih odloča MZ na podlagi predloga NIJZ. Poveljnik CZ MONM spremlja razmere na okuženem oziroma ogroženem območju MONM in v sodelovanju s poveljnikom CZ za Dolenjsko odloča o izvajanju zaščitnih ukrepov in nalogah ZRP.

Za pomoč Policije pri izvajanju ZRP ob epidemiji oziroma pandemiji, lahko zaprosi poveljnik CZ MONM, njegov namestnik ali s strani poveljnika CZ MONM pooblaščena oseba oziroma vodja intervencije. Predlog za aktiviranje in uporabo zmogljivosti Slovenske vojske poda poveljnik CZ MONM poveljniku CZ za Dolenjsko, poveljnik CZ za Dolenjsko pa poveljniku CZ RS.

Pripadnike CZ in drugih sil za ZRP MONM vpokliče poveljnik CZ MONM. Omenjeni ureja tudi vse zadeve povezane z nadomestili plač in povračili stroškov, ki jih imajo pripadniki CZ ter drugih sil za ZRP (poklicni in prostovoljci) pri opravljanju nalog ZRP.

Aktivirane sile za ZRP MONM, ki so napotene na prizadeta območja se zberejo na svojih zbirališčih, oziroma na zbirališčih, ki jih sočasno z aktivacijo določi poveljnik CZ MONM. Poveljnik CZ MONM prav tako določi delovišča, na podlagi zahtev prizadetih območji.

|  |  |
| --- | --- |
| **P – 12(1)** | Seznam občinskih zbirališč sil za ZRP |
| **P-14(1)** | Pregled lokacij za postavitev začasnih bivališč v primeru nesreče ali evakuacije |
| **D - 4** | Vzorec odredbe za aktivacijo štaba CZ in sil ZRP |
| **D-1001** | Priporočila za preprečevanje prenosa okužbe z novim koronavirusom (SARS-CoV-2) za gasilce in ostale pripadnike sil za zaščito reševanje in pomoč |

## Aktiviranje sredstev pomoči

Pri zagotavljanju pomoči prizadetim prebivalcem oziroma občini, velja načelo postopnosti.

Občina mora najprej porabiti lastna materialna in finančna sredstva, ki so na razpolago, nato pa za pomoč prosi regijo oziroma državo.

Zahtevek za materialna oziroma finančna sredstva župan ali poveljnik CZ MONM pošlje poveljniku CZ za Dolenjsko, le ta pa ga posreduje poveljniku CZ RS. Po odobritvi materialne in finančne pomoči pa regijske sile in Izpostava URSZR Novo mesto načeloma sodelujejo pri pripravi, prevozu in razdeljevanju sredstev na prizadeto območje.

Materialna pomoč države ob pojavu nalezljivih bolezni pri ljudeh bi obsegala posredovanje pri

zagotavljanju posebne opreme, ki je na mestu nesreče ni mogoče dobiti, ter pomoč v obliki zaščitne in reševalne opreme, objektov, finančnih sredstev, hrane, pitne vode ter zdravil in drugih življenjskih pripomočkov.

|  |  |
| --- | --- |
| **D – 1(1)** | Načrt dejavnosti MONM ob naravnih in drugih nesrečah |

# UPRAVLJANJE IN VODENJE

## Organi in njihove naloge

Vodenje sil za ZRP in vodenja izvajanja zaščitnih ukrepov in nalog ZRP je urejeno z Zakonom o varstvu pred naravnimi in drugimi nesrečami (Uradni list RS, št. 51/06UPB-1, 97/10 in 21/18-ZNOrg).

Operativno strokovno vodenje CZ in drugih sil za ZRP se izvaja kot enoten sistem na lokalni, regionalni in državni ravni. Vodenje nalog ZRP iz pristojnosti župana oziroma lokalne skupnosti izvajata poveljnik CZ MONM, v sodelovanju z občinsko upravo MONM.

### Župan

* je odgovoren za zaščito, reševanje in pomoč ter odpravljanje posledic,
* odloča o uporabi sredstev občinskega proračuna za pokrivanje stroškov zaščitnih in reševalnih akcij občinskih sil,
* s pomočjo občinske uprave oziroma pooblaščene osebe ter s pomočjo poveljnika in štaba CZ MONM vodi in organizira obveščanje javnosti ter skrbi za delovanje informacijskega centra,
* opravlja druge naloge s svoje pristojnosti.

### Občinska uprava

* zagotavlja administrativno in drugo podporo delu župana in Štaba CZ MONM,
* opravlja upravne in strokovne naloge iz svoje pristojnosti,
* zbira in obdeluje podatke o posledicah nesreče,
* pod vodstvom župana organizira ter izvaja naloge obveščanja javnosti in skrbi za delovanje informacijskega centra,
* opravlja druge naloge iz svoje pristojnosti.

### Poveljnik CZ MONM

* aktivira načrt zaščite in reševanja ob pojavu epidemije oziroma pandemije nalezljive bolezni pri ljudeh v MONM,
* operativno - strokovno vodi dejavnosti štaba CZ, enot in služb CZ ter drugih sil za ZRP na območju MONM,
* skrbi za izvedbo odrejenih zaščitnih ukrepov in nalog ZRP na območju MONM,
* ureja sprejem in razporeditev materialne in druge pomoči v skladu s prioritetami ter glede na stanje ogroženosti,
* poroča nadrejenim (županu MONM in poveljniku CZ za Dolenjsko) o stanju na ogroženem območju ter daje predloge in zahtevke v zvezi z izvajanjem zaščitnih ukrepov in nalog ZRP,
* potrjuje končno poročilo o intervencijah na območju MONM in dostavlja podatke komisiji za oceno škod nastalih ob nesreči,
* vse svoje odločitve usklajuje s poveljnikom CZ za Dolenjsko,
* vsa obvestila za ogrožene prebivalce usklajuje s članom štaba CZ dolenjske regije za področje stikov z javnostjo oziroma v nujnih primerih neposredno s poveljnikom CZ za Dolenjsko,
* opravlja druge naloge iz svoje pristojnosti.

### SOU OD

* opravlja upravne in strokovne naloge zaščite, reševanja in pomoči iz svoje pristojnosti,
* zagotavlja komunikacijski sistem, znotraj sistema zvez ZARE, za delovanje občinskih sil za zaščito, reševanje in pomoč,
* zagotavlja pogoje za delo poveljnika CZ občine in štaba CZ občine,
* zagotavlja administrativno in drugo podporo pri delovanju občinskih sil za zaščito, reševanje in pomoč,
* zbira, obdeluje in posreduje podatke o nesrečah in drugih dogodkih Štabu CZ za Dolenjsko,
* izdela oceno ogroženosti občine ob pojavu epidemije oziroma pandemije nalezljive bolezni pri ljudeh v MONM,
* izdela občinski načrt zaščite in reševanja ob pojavu epidemije oziroma pandemije nalezljive bolezni pri ljudeh na območju MONM in
* opravlja druge naloge iz svoje redne pristojnosti.

|  |  |
| --- | --- |
| **D – 1(1)** | Načrt dejavnosti MONM ob naravnih in drugih nesrečah |

### Policijska uprava Novo mesto

* varuje življenja, osebno varnost in premoženje ljudi ter vzdržuje javni red na prizadetem območju,
* preprečuje, odkriva in preiskuje kazniva dejanja ter prekrške, odkriva in prijema njihove storilce ter druge iskane osebe in jih izroča pristojnim organom,
* nadzira in skladno s stanjem prometne infrastrukture ureja promet ter omogoča interveniranje silam za ZRP,
* skladno z razmerami varuje državno mejo in izvaja mejni nadzor ter policijske naloge v zvezi s tujci,
* izvaja zakonsko določene naloge in nudi pomoč pri izvajanju določenih ukrepov, ki jih odredijo pristojne inštitucije (prepoved oziroma omejitev gibanja prebivalstva na okuženih ali neposredno ogroženih območjih; prepoved zbiranja ljudi po šolah, kinodvoranah, javnih lokalih ali drugih javnih mestih, dokler ni več nevarnosti širjenja nalezljive bolezni),
* sodeluje pri identifikaciji žrtev,
* opravlja druge naloge iz svoje pristojnosti.

### Nacionalni inštitut za javno zdravje, OE Novo mesto

* predlaga in izvaja ukrepe za preprečevanje epidemije in pandemije nalezljive bolezni pri ljudeh,
* izvaja epidemiološko spremljanje epidemijskega oziroma pandemijskega pojavljanja nalezljivih bolezni,
* ob pojavu nalezljive bolezni pripravi oceno tveganja za javno zdravje,
* usklajuje pripravo smernic in standardnih postopkov za obvladovanje epidemije oziroma pandemije nalezljivih bolezni pri ljudeh,
* opredeljuje potrebe po laboratorijski diagnostiki mikroorganizmov, komunicira in posreduje informacije za splošne in strokovne javnosti skladno s planom obveščanja,
* po potrebi vzpostavi linijo odprtega telefona za prebivalstvo za informacije o preprečevanju širjenja nalezljivih bolezni pri ljudeh,
* predlaga in izvaja ukrepe za zagotavljanje izolacije in karantene,
* predlaga strategijo in operativni načrt zaščite s cepljenjem in z zdravili ter ga po potrebi izvaja,
* opravlja druge naloge iz svoje pristojnosti.

### Uprava za varno hrano, veterinarstvo in varstvo rastlin, OU Novo mesto

* spremlja stanje in sprejema ukrepe za preprečevanje pojava in širjenja zoonoz,
* zagotavlja medsebojno sodelovanje in obveščanje z NIJZ in MZ, ob pojavu zoonoz pri živalih in v primeru izbruhov okužb, povzročenih z živili,
* v sodelovanju z MZ pripravi kratkoročne in dolgoročne preventivne ukrepe in programe za varstvo prebivalstva pred zoonozami, pri čemer se določijo ukrepi, izvajalci, roki in sredstva za njihovo izvedbo,
* usklajuje izvajanje odrejenih zdravstvenih in zaščitnih ukrepov ter nalog ZRP,
* odreja oziroma izvaja ukrepe za ugotavljanje, preprečevanje širjenja in zatiranje bolezni živali, skladno z zakonodajo,
* izdaja obvezna navodila uradnim veterinarjem UVHVVR in veterinarskim organizacijam,
* spremlja gibanje bolezni živali v državi in tujini ter o tem obvešča vse zainteresirane javnosti v Sloveniji in tujini,
* izvaja inšpekcijski nadzor nad varnostjo živil oziroma hrane,
* opravlja druge naloge iz svoje pristojnosti.

### Nacionalni laboratorij za zdravje, okolje in hrano (NLZOH), OU Novo mesto

* izvaja laboratorijsko diagnostiko povzročiteljev nalezljivih bolezni v medicinskih mikrobioloških laboratorijih, z dovoljenjem za delo in prijavo povzročiteljev epidemiološki službi,
* zagotavlja strokovno podporo in laboratorijske analize pri skrbi za zdravstveno ustrezno pitno vodo, varno hrano, varno in čisto okolje in ravnanje z odpadki, vključno z delovanjem nacionalnih referenčnih laboratorijev na teh področjih,
* izvaja dezinfekcijo, dezinsekcijo in deratizacijo,
* opravlja druge naloge iz svoje pristojnosti.

### Zdravstveni inšpektorat RS, OE Novo mesto

* izvaja inšpekcijski nadzor nad odloki Vlade RS in odredbami ministra, pristojnega za zdravje, ki so sprejeti na podlagi Zakona o nalezljivih bolezni, z drugimi pristojnimi inšpekcijskimi organi in policijo,
* pripravi načrt delovanja in
* zagotavlja stalno zalogo zaščitnih in drugih sredstev in opreme za 1 mesec svojega delovanja v pogoji epidemije.

### Nevladne in druge organizacije

#### OZRK Novo mesto, Župnijska Karitas Novo mesto, GEŠP, PGD, Zveza tabornikov Slovenije, Združenje slovenskih katoliških skavtov in skavtinj

* vključujejo se v skupne akcije zaščite, reševanja in pomoči na podlagi odločitve poveljnika CZ MONM oz. njegovega namestnika in
* izvajajo naloge iz svoje pristojnosti.

### Enote in službe, ki jih organizirajo državni organi

#### Zdravstveni dom (ZD) Novo mesto in Splošna bolnišnica (SB) Novo mesto

* organizirata in izvajata medicinsko oskrbo na terenu in v zdravstvenih ustanovah,
* izvaja naloge zdravstvene dejavnosti na primarni, sekundarni in terciarni ravni,
* zagotavlja neprekinjeno zdravstveno pomoč,
* sodeluje pri prevozu in negi obolelih,
* sodeluje pri izvajanju sanitarno higienskih in protiepidemijskih ukrepih,
* koordinira sile in sredstva zdravstva in posreduje pri zagotavljanju pomoči iz drugih regij ter
* izvaja druge ukrepe in naloge iz svoje pristojnosti.

#### CSD Dolenjska in Bela Krajina, enota Novo mesto

* izvaja pomoč pri nastanitvah in osnovni oskrbi ranljivih skupin prebivalstva,
* ocenjuje, organizira in zagotavlja pomoč ogroženim skupinam prebivalcev,
* izplačuje denarne prejemke in pomoč upravičencem,
* izvaja psihosocialno pomoč,
* sodeluje z drugimi državnimi organi in usklajuje naloge in ukrepe, ki se izvajajo ter
* opravlja druge naloge iz svoje pristojnosti.

#### Veterinarske organizacije s koncesijo

* spremlja stanje na terenu,
* izvaja odrejene zdravstvene in zaščitne ukrepe ter naloge ZRP,
* izvaja ukrepe za ugotavljanje, preprečevanje širjenja bolezni živali in
* opravlja druge naloge iz svoje pristojnosti.

|  |  |
| --- | --- |
| **P-6(1)** | Pregled zdravstvenih domov, zdravstvenih in reševalnih postaj, splošnih in specialističnih bolnišnic, DSO in CSD |
| **P-7(1)** | Pregled veterinarskih organizacij, zavetišč in društev |

## 

## Operativno vodenje

Ob aktiviranju občinskega načrta vodi aktivnosti ZRP na območju MONM poveljnik CZ MONM, v sodelovanju s poveljnikom CZ za Dolenjsko.

Na podlagi napovedi poteka epidemije ali pandemije in ocene razmer poveljnik CZ za Dolenjsko sporoči poveljniku CZ MONM zaščitne ukrepe in naloge ZRP. Poveljnik CZ MONM pri izvajanju zaščitnih ukrepov in nalog ZRP sodeluje s poveljnikom CZ za Dolenjsko. Poveljnik CZ MONM usklajuje in usmerja aktivnosti, ko se aktivirajo občinske sile in sredstva za ZRP in ko se v intervencijo vključijo gasilske ter druge enote, policija in SV.

Operativno strokovno vodenje sil za ZRP izvaja poveljnik CZ MONM, ob pomoči štaba CZ MONM, vodje intervencije in vodje reševalnih enot.

## Organizacija zvez

Pri prenosu podatkov in govornem komuniciranju se lahko uporablja vsa razpoložljiva telekomunikacijska in informacijska infrastruktura, ki temelji na različnih medsebojno povezanih omrežjih, skladno z Zakonom o varstvu pred naravnimi in drugimi nesrečami ter Zakonom o telekomunikacijah (Uradni list RS, št. [30/01](http://www.uradni-list.si/1/objava.jsp?sop=2001-01-1828), [110/02](http://www.uradni-list.si/1/objava.jsp?sop=2002-01-5387) – ZGO-1 in [43/04](http://www.uradni-list.si/1/objava.jsp?sop=2004-01-1925) – ZEKom).

Prenos podatkov in komuniciranje med organi vodenja, reševalnimi službami in drugimi izvajalci zaščite, reševanja in pomoči poteka s pomočjo sistema repetitorskih postaj radijske mreže sistema zvez ZA-RE ter mobilnih repetirotskih postaj in podsistema osebnega klica.

**Uporaba mobilnih repetitorskih postaj ZA-RE**

Mobilne repetitorske postaje se uporabljajo za nadomestilo izpadlih repetitorskih postaj radijske mreže sistema zvez ZA-RE ali za izboljšanje delovanja omenjene mreže, če gre za lokacijo s slabšo pokritostjo z radijskim signalom ZA-RE ali za potrebe po dodatnem repetitorju zaradi povečanega radijskega prometa oziroma zahteve zaradi organizacije prometa radijskih zvez ZA-RE ob nesreči.

Mobilni repetitor je, zaradi razgibane konfiguracije terena, praviloma moč postaviti v dveh urah. Mobilni repetitor se nahaja v prostorih PGD Črnomelj (Belokranjska cesta 10, Črnomelj). Ob potrebi postavitve mobilnega repetitorja v dolenjski regiji, ReCO Novo mesto posreduje PGD Črnomelj zahtevo za namestitev le-tega (lokacija odvisna od nesreče).

Na območju Dolenjske uporabljamo naslednje repetitorje:

Tabela 3: Seznam repetitorjev na področju dolenjske regije

|  |  |  |  |
| --- | --- | --- | --- |
| **Lokacija repetitorja** | **Alfanumerična oznaka** | **Numerična oznaka** | **Vrsta oddaje** |
| Trdinov vrh | 23 - REG NM | 23 | SD |
| Mirna gora | 24 - REG NM | 24 | SD |
| Vrhtrebnje | 25 - REG NM | 25 | SD |



Slika 4: Repetitorske postaje s kanali sistema ZA-RE

**Podsistem osebnega klica**

V sistemu zvez ZA-RE deluje tudi podsistem osebnega klica (pozivniki oziroma »pagerji«). Ta omogoča pošiljanje pisnih sporočil imetnikom sprejemnikov osebnega klica. Sporočila pošilja ReCO Novo mesto. Če bi bilo nujno, bi bilo mogoče namestiti tudi mobilni digitalni repetitor.

|  |  |  |
| --- | --- | --- |
| **P - 16** |  | Radijski imenik sistema zvez ZARE in ZARE+ |
|  | **P-16/1** | Navodilo za uporabo radijskih zvez |

# 

# ZAŠČITNI UKREPI TER NALOGE ZAŠČITE, REŠEVANJA IN POMOČI

Ob pojavu epidemije oziroma pandemije nalezljive bolezni pri ljudeh se bodo poleg splošnih in posebnih zdravstvenih ukrepov za preprečevanje in obvladovanje nalezljivih bolezni pri ljudeh na področju zdravstva, izvajali tudi zaščitni ukrepi in naloge ZRP.

## Splošni in posebni zdravstveni ter drugi posebni ukrepi za preprečevanje in obvladovanje nalezljivih bolezni pri ljudeh

Za določitev splošnih in posebnih zdravstvenih ter drugih posebnih ukrepov za preprečevanje in obvladovanje nalezljivih bolezni pri ljudeh je zadolžen NIJZ, v MONM pa OE NIJZ Novo mesto, zdravstveno nadzorstvo izvajata ZIRS OE Novo mesto ter UVHVVR OU Novo mesto, skladno s svojimi pristojnostmi.

Posebne ukrepe za preprečevanje in obvladovanje izvajajo fizične in pravne osebe, ki izvajajo zdravstveno dejavnost pri nalezljivih boleznih, ki se prenašajo med živalmi in človekom (zoonozah), pa tudi fizične in pravne osebe, ki opravljajo veterinarsko dejavnost.

**Posebni ukrepi** **so**:

* osamitev (izolacija), karantena, obvezno zdravljenje in poseben prevoz bolnikov,
* cepljenje (imunizacija in imunoprofilaksa) ter zaščita z zdravili (kemoprofilaksa),
* dezinfekcija, dezinsekcija in deratizacija,
* drugi posebni ukrepi.

V primeru potreb po dodatni pomoči pri izvajanju teh posebnih ukrepov lahko, po odločitvi poveljnika CZ RS oziroma poveljnika CZ za Dolenjsko, sodelujejo tudi sile za ZRP ter po potrebi tudi SV s svojimi razpoložljivimi zmogljivostmi. Pogoje in način izvajanja posebnih ukrepov opredeli ministrstvo, pristojno za zdravje.

Sile za ZRP bodo po potrebi sodelovale pri izvajanju posebnih ukrepov, in sicer pri:

* delitvi in dostavi materialnih sredstev za izvajalce zdravstvene dejavnosti,
* meritvah telesne temperature na kontrolnih točkah pri prehodu državne meje,
* organizaciji osnovne oskrbe s hrano osebam v karanteni in izolaciji,
* dezinfekciji, dezinsekciji in deratizaciji,
* organizaciji usposabljanj za pravilno in varno izvajanje nalog in za pravilno uporabo zaščitnih sredstev.

Pogoje, način izvedbe nalog, sodelujoče in njihove pristojnosti, aktivnosti in nadzor nad izvajanjem posebnih ukrepov opredeli ministrstvo, pristojno za zdravje.

Pogoje, način in sredstva za izvajanje dezinfekcije, dezinsekciji in deratizaciji predpiše minister, pristojen za zdravje, v sodelovanju z ministrom za kmetijstvo in ministrom za okolje in prostor.

|  |  |
| --- | --- |
| **D - 1001** | Priporočila za preprečevanje prenosa okužbe z novim koronavirusom (SARS-CoV-2) za gasilce in ostale pripadnike sil za zaščito reševanje in pomoč |
| **D -1014** | Navodila za varno uporabo OVO |

**Osamitev (izolacija)**

Osamitev (izolacija) je ukrep, s katerim se omeji svobodno gibanje obolelemu za nalezljivo boleznijo, določi pa jo njegov lečeči zdravnik, NIJZ oziroma območna enota NIJZ, z namenom preprečitve neposrednega ali posrednega prenosa bolezni na druge osebe. Glede na način prenosa nalezljive bolezni in stanje kužnosti bolnika se določi vrsta osamitve, ki lahko poteka na bolnikovem domu, v zdravstvenem zavodu (hospitalizacija) ali pa na za ta namen posebej določenem prostoru. Osamitev lahko traja največ toliko časa, kolikor traja kužnost.

Pristojni organ v MZ določi:

* razloge za osamitev izven doma bolnika,
* pogoje, ki jih mora izpolnjevati objekt namenjen za nastanitev,
* prevoz do mesta izolacije,
* način spremljanja stanja bolnika,
* plačilo stroškov in
* pogoje za konec izolacije.

|  |  |
| --- | --- |
| **D - 1003** | Navodila za osebe, ki so napotene v izolacijo |

**Karantena**

Karantena je ukrep, s katerim se omeji svobodno gibanje in določijo obvezni zdravstveni pregledi zdravim osebam, ki so bile ali za katere se sumi, da so bile v stiku z nekom, ki je zbolel za kugo, virusno hemoragično mrzlico (Ebola, Lassa, Marburg) ali nalezljivo boleznijo, za katero je bila razglašena epidemija. Karanteno odredi minister, pristojen za zdravje, na predlog NIJZ.

Pristojni organ v MZ določi:

* razloge za karanteno izven stalnega ali začasnega bivališča osebe,
* pogoje, ki jih mora izpolnjevati objekt namenjen za nastanitev oseb v karanteni ,
* organizacijo prevoza do mesta karantene,
* način spremljanja izvajanja karantene,
* plačilo stroškov in
* pogoje za zaključek karantene.

|  |  |
| --- | --- |
| **D - 1004** | Navodila za osebe, ki so napotene v karanteno |

**Drugi ukrepi, s katerimi se omeji svoboda gibanja**

Ob pojavu epidemije ali pandemije nalezljive bolezni pri ljudeh, kadar s splošnimi in posebnimi ukrepi ni mogoče preprečiti, da se v RS razvijejo in razširijo določene nalezljive bolezni, lahko Vlada RS odredi tudi **druge posebne ukrepe**, kot so:

* določi pogoje za potovanje v države, v katerih obstaja možnost okužbe z nevarno nalezljivo boleznijo, ali za prihod iz teh držav,
* prepove oziroma omeji gibanje prebivalstva na okuženih in ogroženih območjih,
* prepove zbiranje ljudi po šolah, kinodvoranah, javnih lokalih in drugih javnih mestih, dokler ne preneha nevarnost širjenja nalezljive bolezni,
* omeji in prepove promet posameznih vrst blaga in izdelkov.

Pri izvajanju drugih posebnih ukrepov sodeluje tudi Policija ter organi in enote za zaščito, reševanje in pomoč. Ministrstvo, pristojno za zdravje, tudi v sodelovanju s Policijo in Civilno zaščito, določi pogoje, način izvedbe, sodelujoče in njihove pristojnosti, posamezne aktivnosti pristojnih ter nadzor nad izvajanjem drugih posebnih ukrepov.

Glede materialne dolžnosti, nadomestila plače, varstva pri izvrševanju dolžnosti, povračilu škode in odgovornosti za povzročeno škodo se smiselno uporabljajo predpisi, ki urejajo varstvo pred naravnimi in drugimi nesrečami.

**Drugi ukrepi**:

V določenih primerih nalezljivih bolezni se za omejitev širjenja bolezni lahko uporabljajo tudi ukrepi, s katerimi se ugotavlja prisotnost znakov bolezni. Eden od takih je izvajanje ukrepa merjenja telesne temperature, ki ga izvajajo primerno usposobljeni posamezniki. Ukrep se lahko izvaja na mejah, na vstopnih točkah v poslovne objekte in poslovne zgradbe ter objekte institucionalnega varstva in drugje.

Lastniki ali upravljavci objektov v skladu s priporočili NIJZ določijo ukrepe, način izvajanja ukrepov in odgovorne za izvajanje ukrepov za preprečitev širjenja okužbe in z njimi seznanijo uporabnike objektov.

|  |  |
| --- | --- |
| **D - 1001** | Priporočila za preprečevanje prenosa okužbe z novim koronavirusom (SARS-CoV-2) za gasilce in ostale pripadnike sil za zaščito reševanje in pomoč |
| **D - 1006** | Priporočilo / opozorilo / informacije bolničarjem, članom ekip pp, laikom….  pri ukrepih prve pomoči |
| **D -1014** | Navodila za varno uporabo OVO |

## Zaščitni ukrepi in naloge zaščite, reševanja in pomoči

Ukrepi in naloge zaščite, reševanja in pomoči so namenjeni preprečitvi, ublažitvi, zmanjšanju nastanka in odpravi posledic epidemije oziroma pandemije nalezljive bolezni pri ljudeh.

Ob pojavu epidemije oziroma pandemije nalezljive bolezni pri ljudeh se izvajajo naslednji zaščitni ukrepi in naloge ZRP:

* prostorski, urbanistični, gradbeni in drugi tehnični ukrepi (ukrep),
* RKB zaščita - biološka zaščita (ukrep),
* prva pomoč in nujna medicinska pomoč (naloga),
* pomoč ogroženim in prizadetim (okuženim) prebivalcem (naloga),
* zagotavljanje osnovnih pogojev za življenje (naloga).

### Prostorski, urbanistični, gradbeni in drugi tehnični ukrepi

Če je posledica epidemije ali pandemije nalezljive bolezni pri ljudeh večje število mrtvih, je treba infektivna trupla ustrezno zaščititi pred okolijskimi vplivi skladno z Navodilom za ravnanje z infektivnimi trupli in Pravilnikom o prevozu in pokopu posmrtnih ostankov (Uradni list RS, št. 53/17 in 56/17 – popr.).

Trupla do mesta pokopa prepeljejo pristojne javne službe. NIJZ pripravi navodila in usmeritve glede pogojev in načina izvedbe prevoza, pokopa, izkopa in prekopa posmrtnih ostankov v razmerah razglašene epidemije/pandemije, MONM pa poskrbi za ustrezno obveščenost prebivalcev glede predpisanih omejitev in pogojev pokopa posmrtnih ostankov.

V Odloku o pokopališkem redu v Mestni občini Novo mesto (DUL, Št. 007-6/2018) so v 10. členu navedena vsa pokopališča v MONM. Le-ta so porazdeljena po krajevnih skupnostih, v samem mestu pa se nahajajo 3 pokopališča.

|  |  |
| --- | --- |
| **P- 27(1)** | Seznam pokopališč |

V primeru potrebe po masovnih pokopih, bi zadoščale kapacitete pokopališča v Srebrničah (Pokopališče v Srebrničah razpolaga z 1081 enojnimi grobnimi polji, 683 dvojnimi in 1.317 žarnimi grobovi, skupno je tam na voljo več kot 3.000 pokopnih mest, neupoštevajoč možnosti raztrosa posmrtnih ostankov. Trenutna zasedenost grobnih polj je cca 700 grobov), obenem pa bi se pokojnike lahko porazdelilo tudi po zgoraj naštetih pokopališčih.

Hrambo infektivnih trupel zagotovi JP Komunala Novo mesto, skladno s priporočili in navodili za ravnanje z infektivnimi trupli.

Trupla do mesta pokopa, se pravi do pokopališč, prepelje Javno podjetje Komunala Novo mesto, d.o.o, katero ima koncesijo za izvajanje gospodarske javne službe urejanja pokopališč, pokopališke in pogrebne dejavnosti na območju MONM. Posmrtni ostanki se morajo prepeljati z avtomobilom za prevoz posmrtnih ostankov (v nadaljnjem besedilu: furgon) v transportni, neprepustni krsti, ki je sestavljena iz zunanje lesene krste in neprodušno zacinjene notranje krste iz cinka ali katerega koli drugega samorazkrojlivega materiala. Če je bil vzrok smrti nalezljiva bolezen, je treba posmrtne ostanke zaviti še v mrtvaški prt, prepojen z antiseptično raztopino.

V primeru, da JP Komunala Novo mesto sama ne bi zmogla zagotoviti pravočasnega prevoza in izvedbe množičnih pogrebov, se za pomoč zaprosi zasebne pogrebne službe v MONM.

|  |  |
| --- | --- |
| **P – 21(1)** | Pregled pogrebnih služb |
| **D - 2/2** | Navodilo za ravnanje z infektivnimi trupli |
| **D – 1007** | Priporočila za postopanje z umrlim s COVID-19 (ali sumom na COVID-19) |
| **D - 1008** | Higienska priporočila za preprečevanje okužb z novim koronavirusom za pogrebno in pokopališko dejavnost |

### Biološka zaščita



Slika 5: Diagram poteka aktivnosti biološke zaščite

Štab CZ MONM, po prejemu informacije, ki jo prejme s strani regije, začne izvajati zaščitne ukrepe in o tem poroča poveljniku CZ za Dolenjsko oz. njegovemu namestniku.

Poveljnik CZ in štab CZ za Dolenjsko sodeluje tako, da:

* posreduje dodatne informacije občinam v regiji in
* pomaga s silami ZRP, s katerimi v občini ne razpolagajo.

Gasilske enote sodelujejo pri razkuževanju javnih prostorov in površin, vozil in opreme NMP za bolnišnice in zdravstvene domove in druge objekte, ko obseg dela presega zmožnosti delovanja rednih služb.

O izvedenih ukrepih vodje ekip poročajo poveljniku CZ MONM oz. njegovem namestniku, le ta pa nadalje poroča poveljniku CZ za Dolenjsko oz. njegovem namestniku.

|  |  |
| --- | --- |
| **P – 3(1)** | Pregled o občinskih organih, službah in enotah CZ |
| **P – 10(1)** | Podatki o gasilskih enotah |
| **D-1001** | Priporočila za preprečevanje prenosa okužbe z novim koronavirusom (SARS-CoV-2) za gasilce in ostale pripadnike sil za zaščito reševanje in pomoč |
| **D-1009** | Smernice za ukrepanje GEŠP enot na intervencijah ob prisotnosti koronavirusa |
| **D-1015** | Smernice za uporabo Toplotnega zamegljevalnika TF 35 |

### Prva pomoč in nujna medicinska pomoč

Tudi v razmerah epidemije oziroma pandemije nalezljive bolezni pri ljudeh v MONM nujno medicinsko pomoč zagotavlja JZ ZD NM.

MONM spremlja izvajanje nujne medicinske pomoči in prve pomoči ter sprejema zahteve po pomoči v silah in sredstvih.

Ob pojavu epidemije oziroma pandemije nalezljive bolezni pri ljudeh **prvo pomoč** izvajajo ekipe prve pomoči CZ MONM in po potrebi OZRK Novo mesto (sklenjena pogodba z MONM ).

Naloge ekip, ki izvajajo prvo pomoč so:

* sodelovanje pri prevozu obolelih,
* nega obolelih,
* merjenje temperature in
* izvajanje sanitarno-higienskih in protiepidemijskih ukrepov.

**Poročila o izvajanju nalog Štab CZ MONM** **posreduje štabu CZ za Dolenjsko.**


Služba NMP Novo mesto se bo ob pojavu nalezljivih bolezni pri ljudeh izvajala na primarni, sekundarni in terciarni ravni zdravstvene dejavnosti. Naloge vseh ekip za izvajanje NMP so:

* v najkrajšem mogočem času nudenje pacientu NMP,
* zagotavljati neprekinjeno NMP,
* zagotavljati nujne prevoze obolelih oseb,
* v najkrajšem mogočem času prepeljati pacienta v javni zdravstveni zavod,
* upoštevati predpisane ukrepe za preprečevanje širjenja nalezljive bolezni,
* prijaviti nalezljivo bolezen, skladno z Zakonom o nalezljivih boleznih.

V primeru vzpostavitve vstopne točke v SB Novo mesto (stara bolnišnica – interni oddelek), lahko sile za ZRP MONM sodelujejo pri prevozu in dostavi materialno tehničnih sredstev za vzpostavitev vstopnih točk (kontejnerji, šotori, … za potrebe zdravstva).

|  |  |
| --- | --- |
| **P-4(1)** | Pregled dolžnostnih sil |
| **P - 6(1)** | Pregled zdravstvenih domov, zdravstvenih postaj, reševalnih postaj, splošnih in specialističnih bolnišnic, domov starejših občanov, CSD |
| **P - 8(1)** | Pregled humanitarnih, prostovoljnih in ostalih tovrstnih organizacij |
| **P – 9(1)** | Pregled društev, klubov, organizacij, ki sodelujejo pri izvedbi nalog ZRP lokalnega pomena |
| **D -1016** | Smernice za delovanje sistema Nujne medicinske pomoči ob množičnih nesrečah |
| **D-1017** | Navodila za merjenje telesne temperature z brezstičnim termometrom |

### Pomoč ogroženim in prizadetim občanom



Slika 6: Diagram poteka aktivnosti

V primeru epidemije, MONM vzpostavi klicni center na dežurno informacijsko številko MONM **07 39 39 289.**

Pristojnim institucijam v MONM bi pri izvajanju ukrepov pomagala prostovoljna gasilska društva, OZRK Novo mesto, Zdravstveni dom Novo mesto, Splošna bolnišnica Novo mesto, ter prostovoljci, katerih seznam se pripravi v najkrajšem možnem času ob razglasitvi epidemije oz. pandemije nalezljive bolezni pri ljudeh.

Pri pomoči in razdeljevanju človekoljubne in druge pomoči bi sodelovala OZRK Novo mesto, Župnijska Karitas Novo mesto, po potrebi pa tudi Prostovoljna gasilska društva. Odločitev o sodelovanju sprejme poveljnik CZ MONM.

Sprejem, nastanitev in oskrba ogroženih prebivalcev je v pristojnosti poveljnika CZ MONM, članov štaba CZ MONM in drugih delavcev občine. Ti lahko po svoji presoji zahtevajo pomoč od OZRK Novo mesto, Škofijske Karitas Novo mesto, Centra za socialno Novo mesto itd. V ta namen so že določene lokacije in objekti za začasno nastanitev. Osebe, za katere je odrejena osamitev ali karantena se smejo prevažati samo na način in pod pogoji, ki onemogočajo širjenje okužbe. Način in pogoje prevoza določi minister, pristojen za zdravje.

Odgovorni za začasno nastanitev in oskrbo prizadetih prebivalcev opravljajo:

* urejanje nastanitve prostovoljcev, kateri bi MONM prišli na pomoč iz sosednjih ali oddaljenih krajev,
* urejanje sprejemališč za evakuirane prebivalce,
* nastanitev ogroženega in prizadetega prebivalstva,
* oskrba z najnujnejšimi življenjskimi potrebščinami,
* zbiranje in razdeljevanje humanitarne pomoči.

V prvi fazi se pri sprejemu in oskrbi ogroženih prebivalcev posebno skrb posveča bolnim ali poškodovanim osebam, materam z dojenčki, nosečim ženskam ter starejšim osebam.

Nastanitev se zagotavlja le, če morajo biti prebivalci evakuirani več kot šest ur ponoči in v primeru zelo slabega vremena.

Oskrba ogroženih prebivalcev zajema sprejem, nastanitev in oskrbo s hrano, pitno vodo, oblačili in drugimi življenjskimi potrebščinami. Če se zaradi posledic nalezljivih bolezni pri ljudeh prebivalci dalj časa ne morajo vrniti na svoje domove, se jih premesti v evakuacijske sprejemne centre oziroma se jim poišče možnost za trajno nastanitev.

**MONM** **zagotavlja pomoč ogroženim in prizadetim prebivalcem glede na potrebe ter o pomoči poroča poveljniku CZ oz. njegovemu namestniku.**

Psihološko pomoč in podporo prebivalstvu ob epidemiji izvajajo deležniki, ki sodijo v pristojnost ministrstva, pristojnega za zdravje in Nacionalnega inštituta za javno zdravje v sodelovanj z nevladnimi organizacijami.. Ob večjih potrebah lahko sodeluje tudi Služba za psihološko pomoč CZ.

Informacijska gradiva o nalezljivih boleznih pri ljudeh pripravi NIJZ. NIJZ poskrbi za vzpostavitev odprtega telefona za prebivalstvo, ki prebivalcem nudi informacije o preprečevanju širjenja nalezljivih bolezni pri ljudeh (za območje dolenjske regije je to NIJZ OE Novo mesto).

Službe za podporo po potrebi sodelujejo pri začasni nastanitvi in oskrbi ogroženih ter sprejemu in razdeljevanju sredstev mednarodne, človekoljubne in druge pomoči.

V času pred in po epidemiji je za organizacijo in izvajanje osamitve (izolacije) pristojno MZ. Ministrstvo, pristojno za zdravje opredeli pogoje, način izvedbe, sodelujoče in njihove pristojnosti, posamezne aktivnosti pristojnih ter nadzor nad izvajanjem karantene, pri tem pa sodeluje s Policijo. Osebe, za katere je odrejena osamitev ali karantena, se smejo prevažati samo na način in pod pogoji, ki onemogočajo širjenje okužbe. Način in pogoje prevoza določi minister, pristojen za zdravje.

Ob povečanju števila oseb, ki potrebujejo karanteno in je ne morejo izvajati v kraju bivanja oziroma, ko se karantena ne sme izvajati na domu ali v primeru odreditve skupinske karantene, pri zagotavljanju objektov in oskrbi oseb sodeluje CZ na vseh ravneh organiziranja, v skladu s priporočili in v sodelovanju z NIJZ ter zdravstvom. MONM in občinski štabi CZ MONM pomagata pri zagotavljanju dodatnih lokacij in objektov namenjenih za karanteno ali osamitev. Sile za ZRP MONM sodelujejo pri zagotavljanju logističnih storitev za osebe, ki so v karanteni ali osami (npr. oskrba s hrano, zdravili, zdravniškimi pripomočki in drugimi nujnimi življenjskimi potrebščinami) in zagotovijo oskrbo ranljivih skupin.

Začasno nastanitev ogroženih ljudi odreja poveljnik CZ, izvede pa jo štab CZ MONM. MONM predvideva uporabo objektov za začasno nastanitev, kot so telovadnice, športne dvorane (ŠD Marof in ŠD Leona Štuklja), dijaški in študentski dom, zdravilišče, hoteli itd., ter prostorov, kjer je možna postavitev zasilnih bivališč, možna pa je tudi uporaba opremljenega zaklonišča na Jerebovi cesti. Hrano bi zagotovilo osebje šol in pa pogodbeniki in podjetja iz priloge P – 13(1).

Štab CZ MONM o vseh izvedenih aktivnostih poroča poveljniku CZ dolenjske regije. Regija spremlja izvedbe nalog ter se vključuje glede na potrebe štaba CZ MONM in poroča poveljniku CZ RS.

|  |  |
| --- | --- |
| **P - 6(1)** | Pregled zdravstvenih domov, zdravstvenih postaj, reševalnih postaj, splošnih in specialističnih bolnišnic, domov starejših občanov, CSD |
| **P - 8(1)** | Pregled humanitarnih, prostovoljnih in ostalih tovrstnih organizacij |
| **P - 9(1)** | Pregled društev, klubov, organizacij, ki sodelujejo pri izvedbi nalog ZRP lokalnega pomena |
| **P-13(1)** | Seznam gospodarskih objektov, ki sodelujejo pri izvajanju načrtov in ukrepov ZRP |
| **P-14(1)** | Pregled lokacij za postavitev zasilnih bivališč v primeru nesreče ali evakuacije |
| **P-18(1)** | Seznam predvidenih lokacij nastanitev v primeru nesreče ali evakuacije |
| **D - 1010** | Usmeritve občinam pri organizaciji preskrbe ranljivim skupinam prebivalcev v času epidemije / pandemije |
| **D - 1011** | Navodilo za izvajanje psihološke pomoči v razmerah epidemije oziroma pandemije |
| **D - 1012** | Navodilo prebivalcem za ravnanje ob pojavu nalezljive bolezni |
| **D-1018** | Predlog za delo občinskih humanitarnih komisij med epidemijo |
| **D-1019** | Vzorec: Epidemija - vloga za pomoč |
| **D-1020** | Vzorec: Nujna pomoč za dostavo hrane in zdravil ob epidemiji |

### Zagotavljanje osnovnih pogojev za življenje



Slika 7: Diagram poteka aktivnosti zagotavljanja osnovnih pogojev za življenje

Zagotavljanje osnovnih pogojev za življenje ob pojavu epidemije oziroma pandemije nalezljive bolezni pri ljudeh obsega:

* nujno zdravstveno oskrbo ljudi in živali,
* nastanitev in oskrbo zbolelih in ogroženih prebivalcev s pitno vodo, hrano, zdravili in drugimi osnovnimi življenjskimi potrebščinami,
* zagotavljanje delovanja nujne komunalne infrastrukture (npr. pitne vode, odvajanje in čiščenje komunalnih voda, odstranjevanje in ravnanje s komunalnimi odpadki, dobava elektrike, plina, daljinskega ogrevanja, IKT storitve, vzdrževanje javnih površin, zimska, pogrebna in gasilska služba, lekarniška dejavnost…),
* zagotavljanje delovanja storitev (prodaja prehrambnih artiklov za ljudi in domače živali …),
* pravilno ravnanje s posmrtnimi ostanki,
* pravilno ravnanje z odpadki in odplakami, ter pravilno ravnanje z infektivnimi odpadki.

Za izvajanje nalog na področju zagotavljanja osnovnih pogojev za življenje so zadolžene javne službe, gospodarske družbe, zavodi in druge organizacije ter poveljnik CZ MONM oz. njegov namestnik.

Sprejem in oskrbo ogroženih prebivalcev organizira MONM, izvajajo pa jo občinske javne službe in organizacije za socialno skrbstvo, otroško varstvo, šolstvo, varstvo invalidov, zdravstveno varstvo. Pri izvajanju tega ukrepa sodelujejo tudi prostovoljne humanitarne organizacije

Splošne in posebne zdravstvene ukrepe ter druge ukrepe za preprečevanje in obvladovanje nalezljivih bolezni pri ljudeh prekliče minister, pristojen za zdravje oziroma Vlada RS.

Sklep o preklicu izvajanja zaščitnih ukrepov in nalog ZRP sprejme poveljnik CZ MONM oz. njegov namestnik.

|  |  |
| --- | --- |
| **P - 8(1)** | Pregled humanitarnih, prostovoljnih in ostalih tovrstnih organizacij |
| **P - 9(1)** | Pregled društev, klubov, organizacij, ki sodelujejo pri izvedbi nalog ZRP lokalnega pomena |
| **P - 10(1)** | Podatki o gasilskih enotah |

# OSEBNA IN VZAJEMNA ZAŠČITA

Osebna in vzajemna zaščita obsegata vse aktivnosti, ki jih prebivalci izvajajo za preprečevanje širjenja epidemije oziroma pandemije nalezljive bolezni. Prebivalci, lastniki in uporabniki stavb, gospodarske družbe, zavodi in druge organizacije, posamezniki, ki opravljajo samostojno dejavnost ter državni organi si morajo sami, na svoje stroške zagotoviti potrebna sredstva in opremo za osebno in vzajemno zaščito.

Poleg delovanja zdravstvene službe lahko tudi prebivalci sami veliko naredijo za preprečevanje širjenja epidemije oziroma pandemije nalezljive bolezni pri ljudeh, na primer:

* s higienskim umivanjem rok in higienskim ravnanjem ob kašljanju in kihanju,
* z razkuževanjem rok in bivalnih prostorov,
* s samoizolacijo, v primeru nalezljivih bolezni,
* s pravilnim ravnanjem z živili in pravilno pripravo hrane,
* z izogibanjem stika z bolnimi živalmi,
* s primerno obleko, obutvijo in uporabo ustrezne varovalne opreme in posebnih zaščitnih sredstev,
* s pravilnim ravnanjem z infektivnimi odpadki,
* s pravočasnim cepljenjem in upoštevanjem pravil varne spolnosti,
* z ohranjanjem varnostne razdalje.

S cepljenjem in uporabo sredstev za osebno zaščito ter z doslednim upoštevanjem navodil, ki jih po sredstvih javnega obveščanja sporočajo strokovne službe, lahko prebivalci učinkovito zmanjšajo pojav bolezni pri ljudeh. Da bi lahko prebivalci učinkovito izvajali ukrepe in naloge za zaščito svojega zdravja in življenja, morajo biti temeljito seznanjeni z boleznijo, njeno nevarnostjo ter vsemi možnimi in potrebnimi zaščitnimi ukrepi.

Kadar je zaradi pojava nalezljive bolezni pri ljudeh ogroženo življenje ljudi, skrbi za organiziranje, razvijanje in usmerjanje osebne in vzajemne zaščite MZ, ob strokovni podpori NIJZ.

NIJZ pripravi informacijska gradiva (navodila in priporočila) o nalezljivih boleznih pri ljudeh za splošno javnost in za posebno ranljive skupine populacije, poskrbi za distribucijo navodil in priporočil, spremlja njihovo upoštevanje ter prilagaja navodila in distribucijo za njihovo največjo učinkovitost.

NIJZ poskrbi tudi za vzpostavitev odprtega telefona za prebivalstvo, ki prebivalcem nudi informacije o preprečevanju širjenja nalezljivih bolezni pri ljudeh. V sodelovanju z nevladnimi organizacijami vzpostavi brezplačni telefon za prebivalce za ohranjanje dobrega psihičnega počutja prebivalcev in izvajanje psihološke podpore. NIJZ vsa navodila in priporočila o nalezljivih boleznih pri ljudeh objavlja tudi na svoji spletni strani ([www.nijz.si)](http://www.nijz.si/).

Navodila in napotki za izvajanje osebne in vzajemne zaščite so objavljeni na spletni strani URSZR (www.sos112.si).

|  |  |
| --- | --- |
| **D – 2/1** | Navodilo – kako ravnamo ob pojavu nalezljivih bolezni |
| **D - 1012** | Navodila prebivalcem za ravnanje ob pojavu nalezljive bolezni |

# RAZLAGA POJMOV IN KRAJŠAV

## Pomen pojmov

|  |  |
| --- | --- |
| **Izbruh** | je pojav več primerov nalezljive bolezni kot pričakovano na določenem območju, v določenem časovnem obdobju in v določeni skupini ljudi. |
| **Epidemija** | je pojav tolikšnega števila primerov nalezljive bolezni ali tako velikega izbruha, ki po številu prizadetih oseb ali velikosti prizadetega območja pomembno presega običajno stanje in predstavlja tveganje za večji del prebivalstva in zahteva takojšnje ukrepanje. |
| **Pandemija** | je pojav, ko se okužba razširi na več celin. Do pandemije pride, kadar se v okolju pojavi nov povzročitelj nalezljive bolezni, s katerim se ljudje še nikoli niso srečali in so zato zanj bolj dovzetni. Povzročitelj ima dobro sposobnost širjenja med ljudmi, zato se jih lahko okuži veliko. Navadno se pandemija pojavlja v več valovih, ki so po svojih značilnostih med seboj lahko povsem različni. |
| **Morbiditeta** | obolevnost, zbolevnost, morbidnost ali morbiditeta jestatističnomerilo, ki se uporablja vzdravstvuin pomeni število bolnikov v določeni populaciji in v določenem obdobju |
| **Nesreča** | je po Zakonu o varstvu pred naravnimi in drugimi nesrečami dogodek ali vrsta dogodkov, povzročenih po nenadzorovanih naravnih in drugih silah, ki prizadenejo oziroma ogrozijo življenje ali zdravje ljudi, živali ter premoženje, povzročijo škodo na kulturni dediščini in okolju v takem obsegu, da je za njihov nadzor in obvladovanje potrebno uporabiti posebne ukrepe, sile in sredstva, ker ukrepi redne dejavnosti, sile in sredstva ne zadostujejo. |
| **Okuženo območje** | je po Zakonu o nalezljivih boleznih območje, na katerem je ugotovljen eden ali več virov okužbe in na katerem so možnosti za širjenje okužbe. |
| **Ogroženo območje** | je po Zakonu o nalezljivih boleznih območje, na katero se lahko prenese nalezljiva bolezen z okuženega območja in na katerem so možnosti za širjenje okužbe. |
| **Zoonoze** | so bolezni ali okužbe, ki se na različne načine prenašajo z divjih ali domačih živali (vretenčarjev) na človeka in s človeka na živali. |

## Razlaga krajšav

|  |  |
| --- | --- |
| **CORS** | Center za obveščanje Republike Slovenije |
| **CZ** | Civilna zaščita |
| **CZ RS** | Civilna zaščita Republike Slovenije |
| **MZ** | Ministrstvo za zdravje |
| **NIJZ** | Nacionalni inštitut za javno zdravje |
| **NLZOH** | Nacionalni laboratorij za zdravje, okolje in hrano |
| **OE** | Območna enota |
| **UO** | Območni urad |
| **OKC PU** | Operativno-komunikacijski center policijske uprave |
| **ReCO** | Regijski center za obveščanje |
| **RKB zaščita** | Radiološka, kemična in biološka zaščita |
| **RS** | Republika Slovenija |
| **SV** | Slovenska vojska |
| **URSZR** | Uprava Republike Slovenije za zaščito in reševanje |
| **UVHVVR ZA-RE** | Uprava za varno hrano, veterinarstvo in varstvo rastlin  Radijske zveze v sistemu zaščite in reševanja |
| **ZiR** | Zaščita in reševanje |
| **ZIRS** | Zdravstvena inšpekcija Republike Slovenije |
| **ZRP** | Zaščita, reševanje in pomoč |
| **PP** | Policijska postaja |
| **MONM** | Mestna občina Novo mesto |
| **SOU OD** | Skupna občinska uprava občin Dolenjske |

# SEZNAM PRILOG IN DODATKOV

## Priloge

|  |  |  |
| --- | --- | --- |
| **SKUPNA PRILOGA** | **POSEBNA PRILOGA** | **VSEBINA - PODATKI** |
| **P – 1000(1)** |  | Ocena ogroženosti ob pojavu nalezljive bolezni pri ljudeh v MONM |
| **P – 1002(1)** |  | Pregled- ocena potrebnih sil in sredstev ZRP |
| **P - 1(1)** |  | Podatki o odgovornih osebah v MONM in SOU OD |
| **P - 2(1)** |  | Podatki o odgovornih osebah, ki se jih obvešča v primeru nesreče |
| **P-4(1)** |  | Pregled dolžnostnih sil za ZIR v MONM |
| **P – 5(1)** |  | Seznam medijev, ki bodo posredovali obvestila o izvedenem alarmiranju in napotke za izvajanje zaščitnih ukrepov |
| **P – 6(1)** |  | Pregled zdravstvenih domov, zdravstvenih postaj, reševalnih postaj, splošnih in specialističnih bolnišnic, domov starejših občanov, CSD |
| **P – 7(1)** |  | Pregled veterinarskih organizacij, zavetišč in društev |
| **P – 8(1)** |  | Pregled humanitarnih, prostovoljnih in ostalih tovrstnih organizacij |
| **P – 9(1)** |  | Pregled društev, klubov, organizacij, ki sodelujejo pri izvedbi nalog ZRP |
| **P – 10(1)** |  | Podatki o gasilskih enotah |
| **P – 11(1)** |  | Seznam gasilsko operativnega kadra |
| **P – 12(1)** |  | Seznam občinskih zbirališč sil za ZRP |
| **P – 13(1)** |  | Seznam gospodarskih objektov, ki sodelujejo pri izvajanju načrtov in ukrepov ZRP |
| **P – 14(1)** |  | Pregled lokacij za postavitev zasilnih bivališč |
| **P – 15(1)** |  | Pregled osebne in skupne opreme in sredstev pripadnikov občine za ZRP |
| **P – 16** |  | Radijski imenik sistema zvez ZARE in ZARE+ |
|  | **P - 16/1** | Navodilo za uporabo radijskih zvez |
|  | **P– 17/01(1)** | Evidenčni list o vzdrževanju načrta ZiR ob pojavu epidemije oz. pandemije nalezljive bolezni v MONM |
| **P - 18(1)** |  | Seznam predvidenih lokacij nastanitev v primeru nesreče ali evakuacije |
| **P - 19(1)** |  | Seznam nosilcev načrtovanja |
| **P-20(1)** |  | Seznam zaklonišč |
| **P-21(1)** |  | Pregled pogrebnih služb |
| **P-27** |  | Seznam pokopališč |

## Dodatki

|  |  |  |
| --- | --- | --- |
| **SKUPNI DODATEK** | **POSEBNI DODATEK** | **VSEBINA - PODATKI** |
| **D – 1(1)** |  | Načrt dejavnosti MONM ob naravnih in drugih nesrečah |
|  | **D – 2/1** | Navodilo – kako ravnamo ob pojavu nalezljivih bolezni |
|  | **D – 2/2** | Navodilo za ravnanje z infektivnimi trupli |
| **D – 4** |  | Vzorec odredbe za aktivacijo štaba CZ in sil ZRP |
| **D – 5** |  | Vzorec sklepa o aktiviranju načrta ZiR ob nesreči |
| **D - 6** |  | Vzorec sklepa o preklicu izvajanja zaščitnih ukrepov in nalog ZRP |
|  | **D-1001** | Priporočila za preprečevanje prenosa okužbe z novim koronavirusom (SARS-CoV-2) za gasilce in ostale pripadnike sil za zaščito reševanje in pomoč |
|  | **D- 1003** | Navodila za osebe, ki so napotene v izolacijo |
|  | **D-1004** | Navodila za osebe, ki so napotene v karanteno |
|  | **D-1006** | Navodila RKS za člane ekip PP za izvajanje nalog ob epidemiji |
|  | **D-1007** | Priporočila za postopanje z umrlim s COVID-19 (ali sumom na COVID-19) |
|  | **D-1008** | Higienska priporočila za preprečevanje okužb z novim koronavirusom za pogrebno in pokopališko dejavnost |
|  | **D-1009** | Smernice za ukrepanje GEŠP enot na intervencijah ob prisotnosti koronavirusa |
|  | **D-1010** | Usmeritve občinam pri organizaciji preskrbe ranljivim skupinam prebivalcev v času epidemije / pandemije |
|  | **D-1011** | Navodilo za izvajanje psihološke pomoči v razmerah epidemije oziroma pandemije |
|  | **D-1012** | Navodila prebivalcem za ravnanje ob pojavu nalezljive bolezni |
|  | **D-1013** | Usmeritve za določitev upravičenih stroškov nosilcev načrtovanja za izvajanje nalog iz načrta |
|  | **D-1014** | Navodila za varno uporabo OVO |
|  | **D-1015** | Smernice za uporabo Toplotnega zamegljevalnika TF 35 |
|  | **D-1016** | Smernice za delovanje sistema Nujne medicinske pomoči ob množičnih nesrečah |
|  | **D-1017** | Navodila za merjenje telesne temperature z brezstičnim termometrom |
|  | **D-1018** | Predlog za delo občinskih humanitarnih komisij med epidemijo |
|  | **D-1019** | Vzorec: Epidemija - vloga za pomoč |
|  | **D-1020** | Vzorec: Nujna pomoč za dostavo hrane in zdravil ob epidemiji |